qundao/data-zh-poetry huggingface dataset:
瑞鶴仙
作者：無名氏
朝代：宋

過重陽三九。正日行析木，方移旦柳。天公愛黔首。念整頓乾坤，須還大手。蚌珠才剖。玉麒麟、世間希有。想當年，玉燕投懷，瑞氣應衝牛鬥。非偶。節逢慶會，華渚虹流，北樞電繞。明良須偶。盈月第、分前後。念元鳥生商，嵩神孕甫，兩聽管絃新奏。願年年，主聖臣賢，與天長久。
瑞鶴仙
作者：無名氏
朝代：宋

賞殘陶徑菊。正嫋嫋愁予，風悽露肅。何人抱幽獨。更簷馬鏘金，廊魚響木。此情誰屬。向底處、騁懷遊目。小窗前，頻覽菱花，一笑鬢絲猶綠。蕭索。故國雲迷，佳人日暮，輕顰倚竹。短釵敲玉。算幾夜，恁孤宿。問旅情如許，怎生排遣，應費酒尊詩軸。最無端、誰隔西樓，正調絃促。
瑞鶴仙
作者：無名氏
朝代：宋

薰風送炎暑。正萬品亨嘉，恢臺當序。祥煙淡天宇。漸銀蟾滿魄，金莖凝露。奎躔壁度。見寒光、凌亂輝吐。記當年此際，真仙命世，恍驚飆馭。榮遇。妙齡英發，騰實蜚聲，早班郎署。歌喧五褲。更萬里，期軒翥。暫乘軺攬轡，肅將王命，已洽百城休譽。願從今、夕揭金甌，永隆依注。
瑞鶴仙
作者：無名氏
朝代：宋

正迎長佳節。宴啟華筵，有誰能說。子孫盡環列。見瑞香香嫋，壽星明徹。絲絲華髮。記瑤池、宴班曾接。笑人間、八十春秋，漫浪風花雪月。奇絕。詩書教子，陶母等倫，曹家風烈。鼎來陰德。孫枝秀，桂枝折。便從今、一軸金花鸞錦，十藏琅函貝葉。是年年、秋月圓時，長生真訣。
瑤臺月
作者：無名氏
朝代：宋

嚴風凜冽，萬木凍，園林肅靜如洗。寒梅佔早，爭先暗吐香蕊。逞素容、探暖欺寒，遍妝點、亭臺佳致。通一氣，超群卉。值臘後，雪清麗。開筵共賞，南枝宴會。好折贈、東君驛使。把嶺頭資訊遠寄。遇詩朋酒侶，尊前吟綴。且優遊，對景歡娛，更莫厭、陶陶沈醉。羌管怨，瓊花綴。結子用調鼎餌。將軍止渴，思得此味。
甘露滴喬松
作者：無名氏
朝代：宋

沙堤露近，喜五年相遇，朱顏依舊。盡道名世半千，公望三九。是今日、富民侯。早生聚、考堂戶口。誰歟兼致，文章燕許，歌辭蘇柳。更饒萬卷圖書，把藤笈芸編，遍題青鏤。一經傳得，舊事韋平先後。試袞袞、數英遊。問好事、如今能否。麴車正滿，自酌太和春酒。
百字謠·念奴嬌
作者：無名氏
朝代：宋

一陽來複，正日臨三四，梅英露白。玉燕當年曾入夢，瑞應果生人傑。金玉文章，圭璋聞望，早作蟾宮客。來趨蓮幕，片言珍重能決。自知陰德居多，仕途應顯，州縣何勞力。況有兒孫俱挺特，管取桂枝高折。橋梓齊芳，芝蘭並秀，甚盛家聲籍。祝君長壽，一門榮貴無極。
百字謠·念奴嬌
作者：無名氏
朝代：宋

金秋行令，恰清晨、白露初交中節。勿怪西窗傳好事，生個他年英傑。吉夢既符，知如徐子，冰玉為神骨。吾家有慶，階蘭喜又新發。如今早已生男，清樽華宴，且好延佳客。更自承師勤問道，門外不妨立雪。抗志雲霄，留心簡冊，聽我叮嚀說。駸駸月殿，桂枝取次高折。
百字謠·念奴嬌
作者：無名氏
朝代：宋

中和節後，雲翳淨、向夕新蟾飛出，月姊傳聲，明日是、紫府神仙誕節。彩系麒麟，瑞騰嵩嶽，喜氣交洋溢。魁星頭上，光芒仍露訊息。好是一鶚秋風，鞭雲駕霧，去作龍門客。看取長安花夾道，人在廣寒宮闕。春酒千鍾，秋娘一曲，大醉豪無敵。八千椿算，摩挲重見銅狄。
百字謠·念奴嬌
作者：無名氏
朝代：宋

太真姑女，問新來、誰與歡傳玉鏡。莫恨無人伸好語，人在藍橋仙境。一笑樽前，歡然相與，便勝瓊漿飲。殷勤客意，耳邊說與君聽。長記舊日君家，門闌喜動，繡褥芙蓉隱。回首龍門人得意，又報鳳樓芳信。只是相傳，房奩中物，好事駸駸近。管教人道，一雙冰玉清潤。
百寶妝·新雁過妝樓
作者：無名氏
朝代：宋

一抹絃器，初宴畫堂，琵琶人把當頭。髻雲腰素，仍佔絕風流。輕攏慢拈，生情豔態，翠眉黛顰，無愁謾似愁。變新聲曲，自成獲索，共聽一奏梁州。彈到遍急敲穎，分明似語，爭知指面纖柔。坐中無語，惟斷續金虯。曲終暗會王孫意，轉步蓮、徐徐卸鳳鉤。捧瑤觴，為喜知音，勸佳人、沉醉遲留。
相見歡
作者：無名氏
朝代：宋

月明疏影林間。水潺潺。一點濃香十里、渡關山。且莫負。好分付。冷無眠。只怕笛聲嗚咽、到愁邊。
眼兒媚
作者：無名氏
朝代：宋

前時同醉曲江濱。初樣小梅春。花殘人遠，幾經風雨，結子青青。誰知別後無腸斷，行盡水雲程。修峰萬仞，郵亭息鞚，獨對黃昏。
眼兒媚
作者：無名氏
朝代：宋

平生幾度怨長亭。不似這番深。霜收水瘦，風流帆飽，怎忍輕分。欄干倚遍慵歸去，獨自個黃昏。荷橫釵股，柳垂裙帶，總是銷魂。
眼兒媚
作者：無名氏
朝代：宋

楊柳絲絲弄輕柔。煙縷織成愁。海棠未雨，梨花先雪，一半春休。而今往事難重省，歸夢繞秦樓。相思只在，丁香枝上，豆蔻梢頭。
眼兒媚
作者：無名氏
朝代：宋

憶從溪上得相逢。樽酒兩心同。梅緘香雪，竹搖寒月，柳探春風。而今總是消魂處，冷落半床空。夢迷狂蝶，喜佔乾鵲，愁望飛鴻。
眼兒媚
作者：無名氏
朝代：宋

慘雲愁霧罩江天。呵手卷簾看。蒙茸柳絮，萬千蝴蝶，飛過危欄。後庭一樹瑤華綴，零亂暗香殘。今番桂影，也應寒重，不放新彎。
碧虛洞
作者：無名氏
朝代：宋

灌溉工興古洞荒，洞門□蔽碧池傍。
□□□□□□□，□□波□□□霜。
□□□□□□□，□窗□月□寒光。
□□□□□□□，□□□□代是□。
祝英臺·祝英臺近
作者：無名氏
朝代：宋

海棠開，花影下，憶得共遊戲。恰似雙鸞，同步彩雲裡。夢迴雨收雲散，匆匆歸去，一枕乍、驚回濃睡。甚情味。人去花亦凋零，穠芳伴憔悴。點點飛紅，知是去時淚。可堪冷落黃昏，瀟瀟微雨，斷魂處。朱闌獨倚。
祝英臺近
作者：無名氏
朝代：宋

剪酴醿、移紅藥，深院教鸚鵡。消遣宿酲，敧枕燻沈炷。自從載酒西湖，探梅南浦，久不見、雪兒歌舞。恨無據。因甚不展眉頭，凝愁過百五。雙燕見情，難寄斷腸句。可憐淚溼青綃，怨題紅葉，落花亂、一簾風雨。
祝英臺近
作者：無名氏
朝代：宋

掩琵琶，臨別語，把酒淚如洗。似恁春時，倉卒去何意。牡丹恰則開園，荼䕷廝句，便下得、一帆千里。好無謂。複道明日行呵，如何戀得你。一葉船兒，休要更沉醉。後梅子青時，楊花飛絮，側耳聽，喜鵲□哩。
福壽千春·自度曲
作者：無名氏
朝代：宋

柳暗三眠，蓂翻七莢，稟昴蕭生時葉。通道鳳毛池上種，卻勝河東鸑鷟。篤志典墳，經旨素得歐陽學。妙文章，赴飛黃，姓名即登雁塔。要成發軔勳業。便先教濟川，整頓舟楫。兆朕於今，須從此超遷，榮膺異渥。它日趣裝事，待還鄉歡洽。頌椒觴，祝遐算，壽同龜鶴。
秋霽
作者：無名氏
朝代：宋

虹影侵階，乍雨歇長空，萬里凝碧。孤鶩高飛，落霞相映，遠狀水鄉秋色。黯然望極。動人無限愁如織。又聽得。雲外數聲，新雁正嘹嚦。當此暗想，畫閣輕拋，杳然殊無，些個訊息。漏聲稀、銀屏冷落，那堪殘月照窗白。衣帶頓寬猶阻隔。算此情苦，除非宋玉風流，共懷傷感，有誰知得。
秋霽
作者：無名氏
朝代：宋

壬戌之秋，是蘇子與客，泛舟赤壁。舉酒屬客，月明風細，水光與天相接。扣舷唱月。桂棹蘭槳堪遊逸。又有客。能吹洞簫，和聲鳴煙。追想孟德、困於周郎，到今空有，當時蹤跡。算惟有、清風朗月，取之無禁用不竭。客喜洗盞還再酌。既已同醉，相與枕藉舟中，始知東方，晃然既白。
秦樓月·憶秦娥
作者：無名氏
朝代：宋

風淅淅。天容暗淡梅花白。梅花白。點酥凝粉，比君不得。清歌飛下龍沙雪。綺疏休印蟾宮月。蟾宮月。嬋娟雖好，有時圓缺。
秦樓月·憶秦娥
作者：無名氏
朝代：宋

秋漠漠。登臨常羨東飛鶴。東飛鶴。一襟鄉淚，為君雙落。明年不負黃花約。故人須我歸舟泊。歸舟泊。荊溪亭下，晚秋寒薄。
簷前鐵
作者：無名氏
朝代：宋

悄無人，宿雨厭厭，空庭乍歇。聽簷前、鐵馬戛叮噹，敲破夢魂殘結。丁年事，天涯恨，又早在心頭咽。誰憐我、綺簾前，鎮日鞋兒雙跌。今番也、石人應下千行血。擬展青天，寫作斷腸文，難盡說。
紅
作者：無名氏
朝代：宋

粉香尤嫩，衾寒可慣。怎奈向、春心已轉。玉容別是，一般閒婉。悄不管、桃紅香淺。月影簾櫳，金瓊波面。漸細細、香風滿院。一枝折寄，故人雖遠，輒莫使、江南信斷。
紅窗迥
作者：無名氏
朝代：宋

富春坊，好景緻。兩岸盡是、歌姬舞妓。引調得、上界神仙，把凡心都起。內有丙丁並壬癸。這兩尊神，為你爭些口氣。火星道，我待逞些神通，不怕你是水。
結帶巾
作者：無名氏
朝代：宋

頭巾帶。誰理會。三千貫賞錢，新行條例。不得向後長垂，與胡服相類。法甚嚴，人盡畏。便縫闊大帶，向前面系。和我太學先輩，被人呼保義。
絳都春
作者：無名氏
朝代：宋

東君運巧。向枝頭點綴，瓊英雖小。全是一般，風味花中最輕妙。橫斜疏影當池沼。似弄粉、初臨鸞照。眾芳皆有，深紅淺白，豈能爭早。莫厭金樽頻倒。把芳酒賞花，追陪歡笑。有願告天，願天多情休教老。奇花也願休殘了。免樂事、離多歡少。易老難敘衷腸，算天怎表。
絳都春
作者：無名氏
朝代：宋

寒陰漸曉。報驛使探春，南枝開早。粉蕊弄香，芳臉凝酥瓊枝小。雪天分外精神好。向白玉堂前應到。化工不管，朱門閉也，暗傳音耗。輕渺。盈盈笑靨，稱嬌面、愛學宮妝新巧。幾度醉吟，獨倚欄干黃昏後。月籠疏影橫斜照。更莫待、單于吹老。便須折取歸來，膽瓶頓了。
綠頭鴨·多麗
作者：無名氏
朝代：宋

斂同雲。破臘雪霽前村。佔陽和、孤根先暖，數枝已報新春。如青女、謾同素質，笑姑射、難並天真。疏影橫斜，澄波清淺，暗香浮動月黃昏。山驛畔，行人立馬，回首幾銷魂。江南遠，隴使趁程，踏盡冰痕。有個人人，玉肌偏似，移我常對金尊。拈纖枝、鬢邊斜戴，嗅芳蕊、眉暈潛分。素臉籠霞，香心噴日，壽陽妝罷酒初醒。待調鼎、須貪結子，忍見落紛紛。霜天曉，愁聞畫角，聲斷譙門。
繞池遊
作者：無名氏
朝代：宋

漸春工巧，玉漏花深寒淺。韶景變、融晴蕙風暖。都門十二，三五銀蟾光滿。瑞煙蔥茜，禁城閬苑。棚山雉扇。絳蠟交輝星漢。神仙籍、梨園奏弦管。都人遊玩。萬井山呼歡抃。歲歲天仗，願瞻鳳輦。
聲聲令·勝勝令
作者：無名氏
朝代：宋

簾移碎影，香褪衣襟。舊家庭院嫩苔侵。東風過盡，暮雲鎖、綠窗深。怕對人、閒枕剩衾。樓底輕陰。春信斷、怯登臨。斷腸魂夢兩沈沈。花飛水遠，便從今、莫追尋。又怎禁、驀地上心。
聲聲慢
作者：無名氏
朝代：宋

雙雙舊家燕子，又飛來、清明池閣。
聲聲慢
作者：無名氏
朝代：宋

梅黃金重，雨細絲輕，園林霧煙如織。殿閣風微，簾外燕喧鶯寂。池塘彩鴛戲水，霧荷翻、千點珠滴。閒晝永，稱瀟湘竿叟，爛柯仙客。日午槐陰低轉，茶甌罷、清風頓生雙腋。碾玉盤深，朱李靜沈寒碧。朋儕閒歌白雪，卸巾紗、樽俎狼藉。有皓月、照黃昏，眠又未得。
臨江仙
作者：無名氏
朝代：宋

竹裡行廚草草，花邊繫馬匆匆。使君移傳意何窮。兒童隨騎火，猿鶴避歌鐘。梅雪自欺舞態，燭花先放春紅。酒醒人散夜堂空。殷勤松上月，獨照老仙翁。
臨江仙
作者：無名氏
朝代：宋

促坐重燃絳蠟，香泉細瀉銀瓶。一甌月露照人明。清真無俗韻，久淡似交清。正味能銷酒力，餘甘解助茶清。瓊漿一飲覺身輕。藍橋知不遠，歸臥對雲英。
與團圓·喜團圓
作者：無名氏
朝代：宋

絞綃霧縠，沒多重數，緊擬偷憐。孜孜覷著，算前生、只結得眼因緣。眼是心媒，心為情本，裡外勾連。天還有意，不違人願，與個團圓。
花心動
作者：無名氏
朝代：宋

粉堞雲齊，度清笳、愁入暮煙林杪。素豔透春，玉骨淒涼，勾帶月痕生早。江天蒼莽黃昏後，依然是、粉寒香瘦。動追感、西園嫩約，夜深人悄。記得東風窈窕。曾夜踏橫斜，醉攜嬌小。惆悵舊歡，回首俱非，忍看綠箋紅豆。香銷紙帳人孤寢，相思恨、花還知否。夢迴處，霜飛翠樓已曉。
花心動
作者：無名氏
朝代：宋

碧瓦朱甍，銷千門沈沈，麗日初旭。畫棟暗塵，錦瑟空弦，窈窕故窗紅綠。御柳宮花依然好，春不管、為誰妝束。翠華遠，風光盡屬，野樵夷牧。指似行人慟哭。尚能道、先朝聖遊不足。鳳輦路荒，龍沼波乾，猶有棄珠遺玉。禁廊人靜風琴響，只疑是、霓裳遺曲。斷魂晚，寒鴉又啼古木。
花心動慢·花心動
作者：無名氏
朝代：宋

暑逼芳襟，甚全無因依，便教人惡。賴有枕溪百尺，朱樓映日，數重香箔。馱冰圍定猶嫌暖，紅日綻、雨收殘腳。漫試取，紅綃弄雪，碎瓊推削。妝罷低雲未稤。葉葉地仙衣，剪輕裁薄。汗灑淚珠，急捧金盤，向前顆顆盛卻。鳳凰雙扇相交扇，越撋就、越腰肢弱。待做個、青紗罩兒罩著。
萬年歡
作者：無名氏
朝代：宋

北陸風回，頓園林凋盡，庭院岑寂。瀟灑寒梅，偷報豔陽訊息。素澹英姿粹質。天賦與、出倫標格。一枝向、雪裡初開，纖說清香尋得。神仙乍離姑射。更瓊妝翠佩，冰瑩肌骨。彷彿華清浴罷，懶勻脂澤。隴上休轟怨笛。且留取、累累成實。終須待、金鼎調羹，偏與群芳春色。
萬年歡
作者：無名氏
朝代：宋

南極星明，問笙歌弦管，今是何夕。竹馬兒童，盡道使君生日。又見蟠桃結實。是誰向、珠宮偷得。爐煙嫋，惟願年年，使君常駐熊軾。那知宦遊似客。任雙旌五馬，飄轉南北。細柳甘棠，都是使君親植。見說吾皇仄席。恐非晚、歸朝宣直。功成了，卻隱東山，算惟龜鶴相識。
萬年歡
作者：無名氏
朝代：宋

天氣嚴凝，乍寒梅數枝，嶺上開拆。傅粉凝脂，疑是素娥妝飾。先報陽和資訊。更雪月、交光一色。因追念，往日歡遊，共君攜手同摘。別來又經歲隔。奈高樓夢斷，無計尋覓。冷豔寒容，啼雨恨煙愁溼。似向人前淚滴。怎不使、伊家思憶。惟只恐，寂寞空枝，又隨昨夜羌笛。
萬年歡
作者：無名氏
朝代：宋

律應黃鍾，蓂飛六莢，今朝是、嵩嶽生申。似山堂裡，氤氳瑞氣先春。笙歌度曲，依然在、紫府黃庭。擁出癯仙冰玉潔，梅花個樣精神。堪羨處，行藏通道，出處無心。莫把閒中日月，替了調元公案，袖手經綸。黃扉虛左，休顧平泉花石盟。好看來年八帙，渭川叟、故事重新。壽星與、三臺齊色，政地拜生辰。
萬年歡
作者：無名氏
朝代：宋

日暖霜融，畫戟門開，錦筵欲振梁塵。正是慈闈熙熙，慶誕佳辰。象服魚軒粲爛，喜高年、福祿長新。承顏處，朱紫滿堂，華胄詵詵。家聲未論王謝，有禁中頗牧，江左機雲。雁序鴛行，雍容高步金門。更有子孫侍列，擁階庭、玉潔蘭薰。持芳醑、滿酌瑤觴，意祝遐壽千春。
萬年歡慢·萬年歡
作者：無名氏
朝代：宋

禁篽初晴，見萬年枝上，工囀鶯聲。藻殿連雲，萍曦高照簷楹。好是簾開麗景，嫋金爐、香暖煙輕。傳呼道、天蹕來臨，兩行拱引簪纓。看看筵敞三清。洞寶玉杯中，滿酌犀觥。爛熳芳葩，斜簪慶快春情。更有簫韶九奏，簇魚龍、百戲俱呈。吾皇願、永保洪圖，四方長樂昇平。
萬年歡慢·萬年歡
作者：無名氏
朝代：宋

當今聖主，理化感四塞，永減狼煙。太平朝野無征戰，國內晏然。風調雨順歌聲喧。簫韶韻，九奏鈞天。願王永壽，比南山、更奏延年。
蘇幕遮
作者：無名氏
朝代：宋

隴雲沈，新月小。楊柳梢頭，能有春多少。試著羅裳寒尚峭。簾卷青樓，佔得東風早。翠屏深，香篆嫋。流水落花，不管劉郎到。三疊陽關聲漸杳。斷雨殘雲，只怕巫山曉。
蘇幕遮
作者：無名氏
朝代：宋

水中金，衝牛鬥。玉鎖金關，護法靈童守。赤水丹臺龍虎走。永珍森羅，勃勃投珠口。飲靈源，明火候。太乙爐開，丹熟神光透。浮名浮利終不久。下手速修。窮取無中有。
蠟梅香
作者：無名氏
朝代：宋

愛日初長。正園林才見，萬木凋黃。檻外朝來，已見數枝，復欲掩映迴廊。賜與東皇。付芳信、妝點江鄉。想玉樓中，誰家豔質，試學新妝。桃杏苦尋芳。縱成蹊，豈能似恁清香。素豔妖嬈，應是盡夜，曾與明月添光。瑞雪冰霜。渾疑是、粉蝶輕狂。待拚吟賞，休聽畫樓，橫管悲傷。
西地錦
作者：無名氏
朝代：宋

重過黃梁古驛。著一鞭春色。長亭細柳，青青尚淺，不禁攀折。且醉章臺風月。莫歸鞍催發。紫泥詔下，朝天去了，如何來得。
西地錦
作者：無名氏
朝代：宋

嶺上初消殘雪。有梅花先坼。東君造化多成翠，巧風韻奇絕。小院黃昏時節。暗香浮、疏影橫斜。寄取和羹未晚，卻免教攀折。
西地錦
作者：無名氏
朝代：宋

不與群花相續。獨佔春光速。幽香遠遠散西東，惟竹籬茅屋。羌管誰調一曲。送月夜、猶芬馥。憑君折取向玉堂，只這些清福。
訴衷情
作者：無名氏
朝代：宋

碧天明月晃金波。清淺滯星河。深深院宇人靜，獨自問姮娥。圓夜少，缺時多。事因何。嫦娥莫是，也有別離，一似人麼。
謁金門
作者：無名氏
朝代：宋

文章士。秀氣嶽神鍾聚。看雕鵬、秋風高舉。上青天平步。五五日臨夏五。堂上稱觴笑語。桂子蘭孫齊彩舞。祝壽同彭祖。
謁金門
作者：無名氏
朝代：宋

山無數。遮斷故人何處。見說闌舟獨繫住。溪邊紅葉樹。憶著前時歡遇。惹起今番愁緒。怎得西風吹淚去。陽臺為暮雨。
謁金門
作者：無名氏
朝代：宋

休只坐。也去看花則個。明日滿庭紅欲墮。花還愁似我。索性痴眠一和。憑個夢兒好做。杜宇不知春已過。枝頭聲越大。
謁金門
作者：無名氏
朝代：宋

春不老。細數花風猶到。揮翰玉堂應早早。花知中令考。詞進芳箋才調。文飲清樽懷抱。一片瀟湘供一笑。楚山青未了。
謁金門
作者：無名氏
朝代：宋

真個美。水墨觀音難比。聞道觀音誰不害。見來須頂禮。徐步金蓮滿地。那更蘭心聰慧。一曲清歌離皓齒。梁塵飛不已。
賀聖朝
作者：無名氏
朝代：宋

太平無事，四邊寧靜狼煙眇。國泰民安，謾說堯舜禹湯好。萬民翹望彩都門，龍燈鳳燭相照。只聽得教坊雜劇歡笑。美人巧。寶籙宮前，咒水書符斷妖。更夢近、竹林深處勝蓬島。笙歌鬧。奈吾皇，不待元宵景色來到。只恐後月，陰晴未保。
踏青遊
作者：無名氏
朝代：宋

識個人人，恰正二年歡會。似賭賽、六隻渾四。向巫山、重重去，如魚水。兩情美。同倚畫樓十二。倚了又還重倚。兩日不來，時時在人心裡。擬問卜、常佔歸計。拚三八清齊，望永同鴛被。到夢裡。驀然被人驚覺，夢也有頭無尾。
踏青遊
作者：無名氏
朝代：宋

嶺上梅殘，堤畔柳眠嬌小。綻數枝、橫煙臨沼。既大雅，且穠麗，繁而不擾。冒寒來、遊蜂紅蝶尚阻，年年佔得春早。澹白輕紅，清香迎芳道。更情與、碧天如掃。魏臺妝，吳姬袖，妖妍多少。為傳語、無言分付甘桃李，不比閒花浪草。
轉調賀聖朝·賀聖朝
作者：無名氏
朝代：宋

漸覺一日，濃如一日，不比尋常。若知人、未伊瘦損，成病又何妨。相思到了，不成模樣，收淚千行。把從前淚，來做水流，也流到伊行。
遠朝歸
作者：無名氏
朝代：宋

新律才交，早舊梢南枝，朱汙粉膩。煙籠淡妝，恰值雨膏初細。而今看了，記他日、酸甜滋味。多應是，伴玉簪鳳釵，低椏斜墮。迤邐。對酒當歌，眷戀得芳心，竟日何際。春光付與，尤是見欺桃李。叮嚀寄語，且莫負、尊前花底。拚沈醉，盡銅壺、漏傳三二。
選冠子
作者：無名氏
朝代：宋

庾嶺煙光，江南風景，冷落歲寒庭院。疏林萬木凍折，孤根獨犯，曉霜回暖。萼點胭脂，粉凝芳葉，依稀幾枝初綻。上層樓、月夜憑闌，風送暗香清遠。嗟往昔、漢妃臨鸞，新妝才飾，豔絕人間金鈿。東君資訊，造化工夫，卻笑眾葩開晚。若是芳菲迅速，終與和羹，鳳池仙館。願樓頭、羌笛休吹，免使為花腸斷。
選冠子
作者：無名氏
朝代：宋

憔悴江山，淒涼古道，寒日澹煙殘雪。行人立馬，手摺江梅，紅萼素英初發。月下瑤臺，弄玉飛瓊，不老年年春色。被東君、喚遣嬈紅，高韻且饒清白。因動感、野水溪橋，竹籬茅舍，何似玉堂金闕。天教佔了，第一枝春，何處不宜風月。休問庾嶺止渴，金鼎調羹，有誰如得。傲冰霜、雅態清香，花裡自稱三絕。
還宮樂
作者：無名氏
朝代：宋

喜賀我皇，有感蓬萊，盡降神仙。到乘鸞駕鶴御樓前。來獻長壽仙丹。玉殿階前排筵會，今宵秋日到神仙。笙歌寥亮呈玉庭，為報聖壽萬年。
醉春風
作者：無名氏
朝代：宋

陌上清明近。行人難借問。風流何處不來歸，悶悶悶。回雁峰前，戲魚波上，試尋芳信。夜久蘭膏燼。春睡何曾穩。枕邊珠淚幾時乾，恨恨恨。惟有窗前，過來明月，照人方寸。
醉蓬萊
作者：無名氏
朝代：宋

慶長庚協夢，仙李蟠根，挺生名世。粉省收聲，早雲霄自致。鳳掖鸞臺，荷囊簪筆，久要津歷試。紅旆頒春，碧油開府，出分憂寄。均逸真祠，左弧開宴，璧月光澄，玉爐煙細。漆發冰眸，攬浮丘仙袂。佇看九重，迅馳三節，詔促還丹陛。槐府涼生，榴樽香泛，年年歡醉。
醉蓬萊
作者：無名氏
朝代：宋

正香茱試紫，嫩菊敷黃，九秋佳致。峻嶽生申，運啟千齡瑞。玉宇澄清，金盤沆瀣，融結鍾衝粹。地位須還，粉垣薇省，木天蓬秘。錦政慈祥，琴堂安靜，萬里豐年，一同和氣。斗大雷封，難久蒙私惠。半刺平分，剡書交上，逸駕開驊驥。來歲稱觴，人歸清禁，班聯丹陛。
醉蓬萊
作者：無名氏
朝代：宋

看梅腮妝臘，柳眼緘春，小寒交候。蓂莢雙開，慶生賢毓秀。早著蜚聲，榮登鶚表，正是當年少。大器能藏，待當富貴，功名還就。暫試鸞棲，需期瓜約，未試經倫手。料想黃扉須有分，看璽書飛到。州縣無勞，沙堤已築，躍馬長安道。歲歲今朝，斑斕品戲，舉觴稱壽。
醉蓬萊
作者：無名氏
朝代：宋

見筍成新竹，燕教雛飛，畫堂清晝。萱草榴花，遍小庭如繡。角簟紗廚，葛巾葵扇，正麥秋時候。玉塵生風，け然隱几，香蟠金獸。又值生初，故鄉何在，三楚雲高，謾勞回首。睡起情懷，況淵明止酒。賴有賓朋，惠來相顧，盡一時英秀。旋滌瑤觴，重歌金縷，與公同壽。
醉蓬萊
作者：無名氏
朝代：宋

正霜融日暖，兩兩蓂開，陽生時候。喜見文星，上有箕星照。須信嶽神，儲降，誕作儒林秀。一舉登科，蟾宮穩步，桂香滿袖。天賦麒麟，奇骨盡羨，德耀宗盟，有誰居右。寵擢珍圖，龍序褒勳厚。兩郡棠陰，一封芝檢，飛來到如。結束曹裝，入居黃閣，雙親未老。
醉蓬萊
作者：無名氏
朝代：宋

望秋高梨嶺，星下莆陽，慶生賢哲。問瑞蓂留兩莢。小試宏才，暫勞雕邑，布陽春仁澤。庭有馴禽，村無吠犬，稻黃連陌。最是邦人，合掌頂戴，萱草年華，蟠桃春色。卻笑仙翁，覓丹砂金訣。德滿人間，詔來天上，看壽名俱得。歲歲霞觴，鳳凰池畔，賀生辰節。
醉蓬萊
作者：無名氏
朝代：宋

後端陽六日，梅雨收晴，乍炎天氣。阿母當年，罷瑤池佳會。排遣雙成，屏除青羽，自降居塵世。為帝生賢，儲祥孕秀，作文章瑞。自古人言，陶孟母賢，文行曹家，衣冠苗裔。誰似夫人，子龍頭鼎貴。此去相從，道山蓬島，鎮長生久視。卻笑問平反，但不作，漢家嚴吏。
金盞倒垂蓮
作者：無名氏
朝代：宋

依約疏林，見盈盈春意，幾點霜蕤。應是東君，試手作芳菲。粉面倚、天風微笑，是日暖、雪已晴時。人靜麼鳳翩翩，踏碎殘枝。幽香渾無著處，甚一般雨露，獨佔清奇。淡月疏雲，何處不相宜。陌上報春來也，但綠暗、青子離離。桃杏應仗先容，次第追隨。
金盞子令
作者：無名氏
朝代：宋

東風報暖，到頭嘉氣漸融怡。巍峨鳳闕，起鰲山萬仞，爭聳雲涯。梨園弟子，齊奏新曲，半是壎篪。見滿筵、簪紳醉飽，頌鹿鳴詩。
金盞子慢·金盞子
作者：無名氏
朝代：宋

麗日舒長，正蔥蔥瑞氣，遍滿神京。九重天上，五雲開處，丹樓碧閣崢嶸。盛宴初開，錦帳繡幕交橫。應上元佳節，君臣際會，共樂昇平。廣庭。羅綺紛盈。動一部、笙歌盡新聲。蓬萊宮殿神仙景。浩蕩春光，邐迤王城。煙收雨歇，天色夜更澄清。又千尋火樹，燈山參差，帶月鮮明。
金菊對芙蓉
作者：無名氏
朝代：宋

花則一名，種分三色，嫩紅妖白嬌黃。正清秋佳景，雨霽風涼。郊墟十里飄蘭麝，瀟灑處、旖旎非常。自然風韻，開時不惹，蝶亂蜂狂。攜酒獨揖蟾光。問花神何屬，離兌中央。引騷人乘興，廣賦詩章。幾多才子爭攀折，嫦娥道，三種深香，狀元紅是，黃為榜眼，白探花郎。
金錢子
作者：無名氏
朝代：宋

昨夜金風，黃葉亂飄階下。聽窗前、芭蕉雨打。觸處池塘，睹風荷凋謝。景色淒涼，總閒卻、舞臺歌榭。獨倚闌干，惟有木犀幽雅。吐清香、勝如蘭麝。似金壘妝成，想丹青難畫。纖手折來，膽瓶中、一枝瀟灑。
錦堂春·錦堂春慢
作者：無名氏
朝代：宋

臘雪初晴，冰銷凝泮，尋幽閒賞名園。時向長亭登眺，倚遍朱闌。拂面嚴風凍薄，滿階前、霜葉聲乾。見小臺深處，數葉江梅，漏洩春權。百花休恨開晚，奈韶華瞬息，常放教先。非是東君私語，和煦恩偏。欲寄江南音耗，念故人、隔闊雲煙。一枝贈春色，待把金刀，翦倩人傳。
錦纏道
作者：無名氏
朝代：宋

燕子呢喃，景色乍長春晝。睹園林、萬花如繡。海棠經雨胭脂透。柳展宮眉，翠拂行人首。向郊原踏青，恣歌攜手。醉醺醺、尚尋芳酒。間牧童、遙指孤村道。杏花深處，那裡人家有。
鏡中人·相思引
作者：無名氏
朝代：宋

柳煙濃，梅雨潤。芳草綿綿離恨。花塢風來幾陣。羅袖沾春粉。獨上小樓迷遠近。不見浣溪人信。何處笛聲飄隱隱。吹斷相思引。
長相思
作者：無名氏
朝代：宋

好思量。轉悽惶。捱到黃昏愈斷腸。
長相思
作者：無名氏
朝代：宋

繡停針。淚盈盈。斷腸梁燕語聲頻。
長相思
作者：無名氏
朝代：宋

雲垂垂。雨霏霏。只恐今年花事遲。不然孤負伊。燕飛飛。柳依依。有個人人倚翠扉。深攢雙黛眉。
長相思
作者：無名氏
朝代：宋

不思量。又思量。一點寒燈耿夜光。鴛衾閒半床。雨聲長。漏聲長。幾陣斜風搖紙窗。如何不斷腸。
長相思
作者：無名氏
朝代：宋

雨如絲。柳如絲。織出春來一段奇。鶯梭來往飛。酒如池。醉如泥。遮莫教人有醒時。雨晴都不知。
長相思
作者：無名氏
朝代：宋

花滿枝。柳滿枝。眼底春光似舊時。燕歸人未歸。淚沾衣。酒沾衣。煩惱長多歡事稀。此情風月知。
長相思
作者：無名氏
朝代：宋

晴也行。雨也行。雨也行時不似晴。天晴終快人。名也成。利也成。利也成時不似名。名成天下驚。
長相思
作者：無名氏
朝代：宋

去年秋。今年秋。湖上人家樂復憂。西湖依舊流。吳循州。賈循州。十五年前一轉頭。人生放下休。
長相思
作者：無名氏
朝代：宋

紅滿枝。綠滿枝。宿雨厭厭睡起遲。閒庭花影移。憶歸期。數歸期。夢見雖多相見稀。相逢知幾時。
長相思
作者：無名氏
朝代：宋

燕成雙。蝶成雙。飛去飛來楊柳旁。問伊因底忙。綠紗窗。篆爐香。午夢驚回書滿床。棋聲春晝長。
雙頭蓮
作者：無名氏
朝代：宋

觸目庭臺，當歲晚凋殘，恁時方見。瓊英細蕊，似美玉碾就，輕冰裁翦。暗想蜂蝶不知，有清香為援。深疑是，傅粉酡顏，何殊壽陽妝面。惟恐易落難留，仗何人巧把，名詞褒羨。狂風橫雨，枉墮落、細蕊紛紛千片。異日結實成陰，託稱殊非淺。調鼎鼐，試作和羹，佳名方顯。
雲鬢松令
作者：無名氏
朝代：宋

鬢雲松，眉葉聚。一闋離歌，不為行人駐。檀板停時君看取。數尺鮫綃，果是梨花雨。鷺飛遙，天尺五。鳳閣鸞坡，看即飛騰去。今夜長亭臨別處。斷梗飛雲，盡是傷情緒。
青門怨
作者：無名氏
朝代：宋

月痮煙景。遠思孤影。舊夢雲飛，離魂冰冷。脈脈恨滿東風。對孤鴻。翠珠塵冷香如霧。人何許。心逐章臺絮。夜深酒醒燭暗，獨倚危樓。為誰愁。
靖州歌
作者：無名氏
朝代：宋

小娘子，葉底花，無事出來喫盞茶。
頭盞曲
作者：無名氏
朝代：宋

黃閣方開。金鼎和羹正待梅。
題貴池驛壁
作者：無名氏
朝代：宋

昨日雨，今朝晴。
前月小，後月大。
君欲問百年，百年如此過。
孰爲辱，孰爲榮。
何者福，何者禍。
山中多白雲，莫教脚一蹉。
風中柳令·謝池春
作者：無名氏
朝代：宋

愛鬢雲長，惜眉山，尋乍相見，一時眠起。為伊尚驗，未欲將言相戲。早樽前、會人深意。霎時間阻，眼兒早巴巴地。便也解、封題相寄。怎生是款曲，終成連理。管勝如、舊來識底。
風光好
作者：無名氏
朝代：宋

柳陰陰。水深深。風約雙鳧不自禁。碧波心。孤村橋斷人迷路。舟橫渡。旋買村醪淺淺斟。更微吟。
風流子
作者：無名氏
朝代：宋

淑景皇州滿，和風漸、催促柳花飛。過清明驟雨，五候臺榭，青煙散入，新火開時。繡簾外、傍人飛燕子，映葉語黃鸝。鞦韆晝永，綺羅人散，花陰笑隔，紅粉牆低。青門多行樂，尋芳處、何計強逐輕肥。空對舊遊滿目，誰共開眉。遇有時繫馬，垂楊影下，風前佇立，惆悵佳期。回望故園桃李，應待人歸。
香山會
作者：無名氏
朝代：宋

向神前發願，燒香做咒。斷了去、娼家吃酒。果子錢早是遭他毒手。更一個、瓶兒滲漏。才斟兩盞三盞，早斟不勾。又添和、薄漓半鬥。奴哥有我，奴哥道有。有我時、當面盪酒。
馬家春慢
作者：無名氏
朝代：宋

珠箔風輕，繡簾浪卷，乍入人間蓬島。鬥玉闌干，漸庭館簾櫳春曉。天許奇葩貴品，異繁杏、夭桃輕巧。命化工、傾國風流，□與一枝纖妙。樽前五陵年少。縱丹青異格，難別顏貌。悲露凝煙，困紅嬌額，微鼙低笑。須信濃香易歇，更莫惜、醉攀吟繞。待舞蝶遊蜂，細把芳心都告。
鳳凰臺憶吹簫·鳳凰臺上憶吹簫
作者：無名氏
朝代：宋

紅蓓珠圓，素蕤玉淨，南荒已報春還。便迤邐，雲開五嶺，雪霽群蠻。喜見東君資訊，應不管、潘鬢新班。憑誰寄，心縈秋水，目斷春山。長記小橋斜渡，瀟灑處，葦籬茅舍三間。肯伴我、風光賞遍，月影疑殘。好為調羹結子，玉弦冷、金鼎空閒。北枝畔，誰念嶰律猶寒。
鵲橋仙
作者：無名氏
朝代：宋

龍山宴罷，又經旬日，還報生辰來也。今年祝壽勝年時，須滿勸、十分玉斝。魚書已報，鳳幃知道，已備鸞驂鶴駕。不須尋藥訪桃源，且做個、風流駙馬。
鵲橋仙
作者：無名氏
朝代：宋

鳳簫羽扇，霓裳雲袂，謾爾人間遊戲。行看兩國錫鸞封，信知道、母因子貴。潘輿彩舞，瑤池春媚。笑語蘭孫共醉。大椿一萬六千年，自今日、從頭數起。
鵲橋仙
作者：無名氏
朝代：宋

才臨復日，便逢生旦，料想門闌多喜。好將何物壽冰翁，但有個、新詞為禮。如今已辦，一千餘闋，盡按宮商角徵。一年一闋祝椿齡，自今日、從頭數起。
鵲橋仙
作者：無名氏
朝代：宋

星橋才罷，嫩涼如水，一夕祥煙縈繞。歡傳玉母宴西池，正綠髮、斑衣稱壽。兒孫鼎貴，弟兄同相，輝映貂蟬前後。六宮宣勸錫金桃，看盛事、明年重又。
鵲橋仙
作者：無名氏
朝代：宋

日長槐夏，涼生冰室，又是生辰來到。年年把酒對荷花，顏色比、荷花更好。兒歌女舞，綵衣共戲，仰祝齊眉偕老。歡歡喜喜八千春，更何處、蓬萊仙島。
鵲橋仙
作者：無名氏
朝代：宋

朱門列戟。華堂鼎食。那更康強八十。渭川遇主恰年同，怎得似、累朝良弼。冬殷仲律。六蓂飛日。一點星輝南極。祝公經濟出調元，遍寰宇、同躋壽域。
鵲橋仙
作者：無名氏
朝代：宋

東西二府，掖垣一相，誰似碩人兄弟。驂鸞來伴紫陽仙，要同享、橘中千歲。銀燈初試，花城不夜，鐵馬響冰春碎。來年璧月淡罘罳，看猶有、傳柑歸遺。
鵲橋仙
作者：無名氏
朝代：宋

風流仙客，文章逸少，復見當年佳婿。夤緣端不數瓊姬，向林下、親逢道氣。屏開金雀，床鋪繡褥，多羨豪家深意。憑誰說阿戎，剩覓取、纏頭利市。
鵲橋仙
作者：無名氏
朝代：宋

玉葉流芳，金枝孕秀。那更婺星臨照。果然謫降月宮仙，四葉蓂、留春半後。雙麟奇妙，傳若速肖。彩戲萱庭右。行膺世寵更軒昂，看存錫、金花鸞誥。
黃鶯兒
作者：無名氏
朝代：宋

香梢勻蕊先回暖，點點胭脂輕襯。紅苞隱映疏篁，紅翠相間。方瑞雪乍晴時，愛日初添線。五雲樓上遙看，似睹溪邊，仙子妝面。堪羨。影轉玉枝斜，豔拂朝霞淺。就中妖嬈，獨得芬芳，偏教容易瓊苑。聞又報一陽時，不似鶯聲喚。肯與梅臉爭春，靚笑群芳晚。
點絳唇
作者：無名氏
朝代：宋

枕簟冰清，漸覺秋涼也。
點絳唇
作者：無名氏
朝代：宋

荷葉乍圓，正是困人天氣。
點絳唇
作者：無名氏
朝代：宋

五月如秋，日臨四六都無暑。列仙初度。聽足商巖雨。三載都曹，利澤留南浦。崆峒路。種花無數。行對延英主。
點絳唇
作者：無名氏
朝代：宋

春日芳心，暗香偏向黃昏逗。玉肌寒透。抵死添清瘦。影落橫塘，月淡人歸後。君知否。一枝先秀。應向東君奏。
點絳唇
作者：無名氏
朝代：宋

萬木凋殘，早梅獨佔孤根暖。前村雪滿。昨夜南枝綻。堪恨倚欄，容易吹羌管。飄瓊片。翠蛾爭選。貼向桃花面。
點絳唇
作者：無名氏
朝代：宋

春雨濛濛，淡煙深鎖垂楊院。暖風輕扇。落盡桃花片。薄倖不來，前事思量遍。無由見。淚痕如線。界破殘妝面。
點絳唇
作者：無名氏
朝代：宋

昨夜寒梅，一枝雪裡多風措。幽香無數。不與群花語。最是凝情，月夜交光處。誰為主。待須折取。羌管休輕舉。
點絳唇
作者：無名氏
朝代：宋

曉翠初分，掛藤窈窕穿深靜。烏啼風徑。竹舞千蛟影。又過重陽，感嘆傷流景。人多病。酒杯慵問。閒卻金卮柄。
點絳唇
作者：無名氏
朝代：宋

破萼江梅，迥然標格冰肌瑩。暗香疏影。月張銀塘靜。折取一枝，與插多情鬢。臨鸞鏡。粉容相併。試問誰端正。
點絳唇
作者：無名氏
朝代：宋

燕子依依，曉來總為誰歸去。淡雲生處。已覺賓鴻度。淺笑深顰，便面機中素。乘鸞女。瑣窗瓊宇。會有明年暑。
點絳唇
作者：無名氏
朝代：宋

煙淡黃昏，小移疏影橫斜去。暗香微度。點綴梢頭雨。玉管休吹，更要留春住。人何處。對花無語。望斷江南路。
點絳唇
作者：無名氏
朝代：宋

公子歸來，畫堂深院叢羅綺。綠杯浮蟻。風皺紅鱗起。信馬斜陽，誤入桃源裡。珠簾底。淡妝斜倚。一寸秋江水。
點絳唇
作者：無名氏
朝代：宋

仙子仙郎，兩情今是歡娛會。蓮花池內。好個鴛鴦對。一自芳容，一自才華最。真佳配。榮華富貴。壽考千秋歲。
點絳唇
作者：無名氏
朝代：宋

蹴罷鞦韆，起來慵整纖纖手。露濃花瘦。薄汗輕衣透。見客入來，襪剗金釵溜。和羞走。倚門回首。卻把青梅嗅。
點絳唇
作者：無名氏
朝代：宋

點點江梅，向疏籬處香風逗。未容春透。花亦知人瘦。姑射山頭，誰伴黃昏後。君知否。自然孤秀。橫玉休三奏。
點絳唇
作者：無名氏
朝代：宋

鶯踏花翻，亂紅堆徑無人掃。杜鵑來了。梅子枝頭小。撥盡琵琶，總是相思調。知音少。暗傷懷抱。門掩青春老。
點絳唇
作者：無名氏
朝代：宋

雪裡芳叢，嶺頭還報東君信。壽陽妝靚。姑射冰肌瑩。曲岸橫斜，清淺波相應。風不定。暗香疏影。占斷花中韻。
點絳唇
作者：無名氏
朝代：宋

賦雪歸來，綠窗一夜霜風緊。也知春信。訊息南枝近。隱映斜陽，玉暖香成陣。西湖景。繁英有恨。只□□□□。
齊天樂
作者：無名氏
朝代：宋

天開圖畫江山秀。怪得人間希有。屏島精神，潭溪骨格，鍾作名門華胄。滿堂晝繡。甚禊集蘭亭，竹修林茂。得得明朝，紱麟親解公侯綬。心胸剩羅列宿。便能光紹，太常勳舊。卻戀槃湖，貪求精舍，日日佳篇醇酎。陶朱敵富。更滄海雙珠，掌中明透。贏得年年，蓮龜松鶴祝公壽。
齊天樂
作者：無名氏
朝代：宋

百花香裡鶯聲好，晴日暖風天氣。詩境春融，壺天晝永，今日祥開弧矢。疏簾約翠。想歌遏行雲，暖薰沉水。羽扇綸巾，壽星因甚降塵世。那堪流觴節近，一樽相慶處，何用辭醉。管領溪山，平章風月，從此身心無累。明年此際。願添個孫枝，伴君娛戲。舉案齊眉，更同龜鶴□。
萬年歡
作者：熊上達
朝代：宋

春管方中，正良辰餘五，韶光明媚。曉見非煙佳氣，滿堂融溢。學語兒童喜色。慶間世、懸弧此日。休言未、結組彈冠，不勞戲傲泉石。生平服膺道德。看名高谷口，年齊箕翼。況有寧馨，已報月宮訊息。只這誰人似得。且莫惜、高張華席。應須拚、明日扶頭，儘教金盞頻側。
醉蓬萊
作者：熊以寧
朝代：宋

漸荷收綠蓋，桂吐金英，嫩涼天氣。香案仙官，向人間遊戲。道貌孤高，靈扃恬淡，有壽星標緻。夢得文章，水心談論，家聲相繼。芙蓉上幕，龍藩勝地。剡薦交飛，宸衷簡記。行趣朝班，便鸞坡螭陛。贊畫堂中，垂弧節屆，且舉觴一醉。試問樁椿，春秋多少，八千餘歲。
婆羅門引
作者：熊禾
朝代：宋

秋宵倦起，起來風露溼人衣。休休未是早行時。旋摘青蔬炊飯，暖酒就爐圍。值青山有意，且把詩題。興闌便歸，忽邂逅、故人期。道是遊山正叔，訊息曾知。茶煙午灶，聽擊棹、歌聲笑語遲。雲靄散、皓月呈輝。
沁園春
作者：熊禾
朝代：宋

自笑生身，歷事以來，垂六十年。今浮沈閭里，半非識面，交遊朋友，各已華顛。富貴不來，少年已去，空見悠悠歲月遷。雖然是，壯心一點，猶自依然。新陽又長天邊。人指似山間詩酒仙。算胸次崔嵬，不勝百榼，筆端枯槁，難足千篇。隱几杖藜，相耕聽誦，聊看諸郎相後先。餘何事，但讀書煮茗，日晏高眠。
瑞鶴仙
作者：熊禾
朝代：宋

翠旗迎風輦。正金母、西遊瑤臺寶殿。蓬萊都歷遍。□飄然來到，笙歌庭院。朱顏綠鬢。須盡道、人間罕見。更恰恰佔得，美景良辰，小春天暖。開宴。畫堂深處，銀燭高燒，珠簾任卷。香浮寶篆。翻舞袖，掩歌扇。看蘭孫桂子，成團成簇，共捧金荷齊勸。□從今、鶴算龜齡，天長地遠。
念奴嬌
作者：牟巘
朝代：宋

山之天目，蔚苕嶢、第一最佳泉石。見說老龍高臥處，正擁深深寒碧。獨閟雲扉，人思霖雨，未許無心出。蒼崖赤子，而今誰為蘇息。昨夜涼透西風，玉繩晚澹，喜見歸鴻入。十二虛皇凝佇久，飛下陸離宸畫。繡卣使名，洪樞銜位，催綴新班立。旗常婀娜，要陪沙路清蹕。
木蘭花慢
作者：牟巘
朝代：宋

山城如斗大，君肯為、兩年留。問讀易堂前，け然松竹，留得君不。天邊乍傳訊息，趁春風、歸侍翠雲裘。留取去思無限，江離香滿汀洲。不妨無蟹有監州。臭味喜相投。怪底事朝來，驪歌催唱，喚起離愁。羨君戲衫脫卻，一身輕、無事也無憂。昨夜夢隨杖履，道林嶽林同遊。
倦尋芳慢·倦尋芳
作者：王
朝代：宋

露晞向晚，簾幕風輕，小院閒晝。翠逕鶯來，驚下亂紅鋪繡。倚危牆，登高榭，海棠經雨胭脂透。算韶華，又因循過了，清明時候。倦遊燕、風光滿目，好景良辰，誰共攜手。恨被榆錢，買斷兩眉長鬥。憶高陽，人散後。落花流水仍依舊。這情懷，對東風、盡成消瘦。
漢宮春
作者：王□□
朝代：宋

手拈黃花，對西風無語，雙鬢蕭蕭。韶華暗中過眼，零落心交。登臨把酒，更誰伴、破橘持螯。惟只有，湖邊鷗鷺，飛來如受人招。往事不禁重省，料綰羅分鈿，翠減香銷。空向畫橋古樹，猶系輕橈。西興渡口，誤歸帆、幾信寒潮。傷情處，淡煙殘照，倚蘭人共秋高。
浯溪
作者：王□達
朝代：宋

□□游宦過湘山，道阻□□十里閑。
奎畫自今容拂拭，蒼崖從昔要躋攀。
掃除妖孽□□□，□錄勳庸信□□。
自歎此生那從□，是行應得□□□。
念奴嬌
作者：王之望
朝代：宋

堂堂七尺，懍一時人物，孤映三蜀。閒雅風流豪醉後，猶有臨邛遺俗。十載虞庠，一官楚塞，雅操凌寒玉。江山千里，惠然來慰幽獨。落筆妙語如神，兩章入手，不覺珠盈掬。從此西歸榮耀處，寧假華旌高纛。樂府新聲，郢都餘唱，應紀陽春曲。老夫一醉，故人高義堪服。
念奴嬌
作者：王之望
朝代：宋

柳花飛絮，又還是、清明寂寞時節。洞府人間嗟素手，今日匆匆分拆。巧笑難成，含情誰解，顧影無顏色。風流滿面，卻成春恨悽惻。雲鬢從嚲金蟬，紛紛紅淚，千點胭脂溼。聚調輕盈離調慘，聲入低空愁碧。祖帳將收，驪駒欲駕，去也勞相憶。傷心南浦，斷腸芳草如積。
念奴嬌
作者：王之望
朝代：宋

蒙泉歲晚，偶扁舟、同泛一池寒淥。四者難並誰通道，草草幽歡能足。美景良辰，賞心樂事，更有人如玉。今宵此會，陋邦驚破衰俗。豪俊傅粉諸孫，幾年分袂，一笑還相逐。痛飲厭厭清夜永，那管更深催促。宋玉詞章，陶潛風概，況繼前賢躅。故人未至，坐中仍對梅福。
永遇樂
作者：王之望
朝代：宋

元夜風光，上都燈火，輝映春色。鰲冠仙山，龍銜瑞燭，銀闕凌空碧。紫煙深擁，黃雲孤起，人喜乍瞻天日。□雲裡，□□□□，侍臣□□鵠立。霧收霞卷，珠簾開遍，翠幕娉婷爭出。傾國叢中，鈞天合處，忽聽鳴清蹕。貂裘小帽，隨車信馬，猶憶少年豪逸。如今對，山城皓月，但餘嘆息。
醜奴兒·採桑子
作者：王之望
朝代：宋

蒙泉秋色登臨處，愁送將歸。一夢經時。腸斷佳人、猶唱渭城詞。春來重醉分攜地，人在天涯。別後應知。兩鬢蕭蕭、多半已成絲。
醜奴兒·採桑子
作者：王之望
朝代：宋

去年池館同君醉，正是花時。隔院韶輝。桃李欣欣、如與故人期。相望兩地今千里，還對芳菲。春色分誰。雨慘風愁、依舊可憐枝。
風流子
作者：王之望
朝代：宋

江國東風早，芳菲又、迤邐報寒梅。正元氣孕和，小春歸候，數丁千載，喜動三臺。向此際，上天開景運，王國產英材。想崇嶽洞天，暗書苔蘚，海山煙雨，空鎖樓臺。煌煌天人表，瓊林與瑤樹，照映庭槐。中有麗天星斗，驚世風雷。況朱顏綠髮，年光鼎盛，繡裳華袞，人望歸來。好對玳筵滿舉，眉壽觥罍。
八聲甘州
作者：王之道
朝代：宋

嘆關河在眼、孰雌雄，興廢古猶今。問中原何處，黃塵千里，遠水平林。聞說謳謠思漢，人有望霓心。想垂髫戴白，泣涕盈襟。流水高山還會，意不煩揮按，如見虞琴。□逶遲周道，四牡驟駸駸。盡諏謀詢度歸來，聊緩轡、歲晚雪霜深。西湖好，光風遲日，同快吳吟。
六州歌頭
作者：王之道
朝代：宋

燧瑊勳業，何敢望西平。觀當日，清大憝，震天聲。績其凝。追配汾陽郭，臨淮李，掃妖孽，植顛仆，復疆宇，洗羶腥。堪嘆中原久矣，長淮隔、胡騎縱橫。問何時，風驅電掃，重見文明。賓雁宵鳴。夢初驚。念吾君復古，修攘兩盡，早晚功成。歲雲暮，冰腹壯，雪華零。悵神京。誰信漢家陵闕，呵護有神兵。罄寰海，重回首，鎮關情。想見皇華諮度，望淮北、心曲搖旌。願變夷用夏，荊狄是懲膺。補弊支傾。
勝勝慢·聲聲慢
作者：王之道
朝代：宋

菊團封綠，蓮萼凋紅，蕭然獨見芳姿。短牆高榭，疏筠怪石偏宜。香遍秋風到處，微雨過、清露零時。花陰下，稱箋毫唱和，杖履追隨。曷似江頭竹外，凌霜犯雪，歲晚爭奇。夕賞朝吟，勸秋莫放離披。細看石楠玉茗，葉縱似、風韻輸伊。最好處，擁新妝、臨鑑碧溪。
勝勝慢·聲聲慢
作者：王之道
朝代：宋

凌雲氣節，貫日精忠，艱難未許心灰。芳酒一尊，對君聊為君開。要識治安非晚，樂得賢、新賦臺萊。愁似雪，喜青天萬里，曉霽春回。須信赤繩繫足，朱衣點額終在，休嘆淹徊。梅實槐花，看看便是相催。座上觥籌交錯，玉山峙、莫遣停杯。濡須好，儻他時富貴，猶冀重來。
勝勝慢·聲聲慢
作者：王之道
朝代：宋

魯雲書瑞，週日迎長，曉佔緹室飛灰。玉勒朝天，千門禁鑰齊開。簾卷扇分雉尾，香風遠、人到蓬萊。霞觴滿，□萬年獻祝，宮殿昭回。況有金甌名姓，一任名園蕭散，元自徘徊。門外鋒車，又連鳳沼相催。酒到莫辭頻舉，聽清歌、一闋傾杯。功成日，渺五湖煙月，堪賦歸來。
如夢令
作者：王之道
朝代：宋

葉底芳蕤如綴。坐對廣庭忘味。嬌呆最憐伊，亂糝舞餘風袂。貪喜。貪喜。不覺寶釵斜墜。
如夢令
作者：王之道
朝代：宋

綽約一枝紅怨。疏雨淡煙池館。梅子欲黃時，日倚朱闌幾遍。爭看。爭看。人在沈香亭畔。
如夢令
作者：王之道
朝代：宋

一餉凝情無語。手拈梅花何處。倚竹不勝愁，暗想江頭歸路。東去。東去。短艇淡煙疏雨。
宴春臺
作者：王之道
朝代：宋

翠竹扶疏，丹葵隱映，綠窗朱戶縈迴。簾卷蝦鬚，清風時自南來。題輿好客筵開。儼新妝、深出雲街。歌珠累貫，一時傾坐，全勝腰雷。金猊嫋碧，玉兕浮紅，令傳三杏，情寄雙梅。樓頭漏促，籠紗暗落花煤。錦裡遺音，憶當年、曾賦春臺。醉蓬萊。歸歟無寐，想餘韻徘徊。
念奴嬌
作者：王之道
朝代：宋

碧天無際，乍雨清煙靄，風開雲月。人在南樓，劇談勝詠，擁碧油旌節。銀闕騰輝，冰輪駕彩，顥氣資高潔。大星不見，更容螢火明滅。須煩翠杓瓊杯，華箋象管，與我酬清絕。誰使琵琶聲到耳，輕賦荻花楓葉。露腳斜飛，河陰低轉，香篆環三傑。莫辭終日，舞腰重看回雪。
念奴嬌
作者：王之道
朝代：宋

黃花照眼，對西風庭檻，為渠凝佇。準擬登高酬一醉，底事晚來微雨。蟋蟀聲中，芭蕉葉上，怎得爭如許。龍山何處，無言暗想煙樹。須知天意隨人，重陽晴未晚，不須頻訴。幸有兵廚三萬斛，足助賞心歡趣。千里江山，兩行珠翠，端為騷人付。層樓飛觀，應容老子追步。
惜奴嬌
作者：王之道
朝代：宋

不廝知名，怎奈向、前緣註定。一封書、便成媒娉。千里相從，恰似尋盟合姓。泥濘。尚隔個、轎兒難近。薄薄紗廚，小驛夜涼人靜。紅一點、暗通犀暈。花月多情，搖碎半窗清影。安穩。悄不知、人痛損。
惜奴嬌
作者：王之道
朝代：宋

甚麼因緣，恰得一年相聚。和閏月、更無剩數。說著分飛，背面偷彈玉箸。好去。記取許時言語。舊愛新人，後夜一時分付。從前事、不堪回顧。怎奈冤家，抵死牽腸惹肚。愁苦。夢斷五更風雨。
慶清朝
作者：王之道
朝代：宋

曉日彤墀，春風黃傘，天顏咫尺清光。恩袍初賜，一時玉質金相。濟濟滿廷鵷鷺，月卿映、日尹星郎。鳴鞘繞，錦韉歸路，醉舞醒狂。追隨寶津瓊苑，看穿花帽側，拂柳鞭長。臨流夾徑，參差綠蔭紅芳。宴罷西城向晚，歌呼笑語溢平康。休相惱，爭揭疏簾，半出新妝。
木蘭花慢
作者：王之道
朝代：宋

對春光淡沲，煙冉冉、日遲遲。漸紅入桃溪，青回柳陌，鶯刷金衣。差池。競求友去，惱佳人、幽恨上蛾眉。應念年時追逐，妝餘為帶交枝。芳菲。誰共賞遊嬉。何處馬如飛。□不道新來，牽腸惹肚，暗減腰肢。須知。乍寒乍暖，褪朱唇、又過海棠時。已約姚黃魏紫，留花等待伊歸。
東風第一枝
作者：王之道
朝代：宋

玉骨冰肌，絳趺檀口，玲瓏亞竹當戶。嫣然照雪精神，消得東君眷與。群芳退舍，顧凡下、非伊朋侶。卻自有、薝蔔酴醿，次第效顰追步。寓心賞、還須吟醉，赴目成、便依歌舞。情鍾束素無華，意在含情不語。紛紛桃李，亦何用、輕猜輕妒。覓一枝、欲寄相思，伴取個人書去。
桃源憶故人
作者：王之道
朝代：宋

逢人借問春歸處。遙指蕪城煙樹。收盡柳梢殘雨。月闖西南戶。遊絲不解留伊住。漫惹閒愁無數。燕子為誰來去。似說江頭路。
桃源憶故人
作者：王之道
朝代：宋

望中風絮迷菸草。愁結幾番昏曉。花徑有時親掃。載酒應須早。人情曷似春山好。山色不隨春老。舊隱何當重到。迎得平安報。
桃源憶故人
作者：王之道
朝代：宋

南園最是花多處。門掩綠楊千樹。別後幾番風雨。碧蘚侵苔戶。儂家舊在郊西住。門外遠山無數。誰道不如歸去。咫尺長安路。
桃源憶故人
作者：王之道
朝代：宋

依依楊柳青青草。夢斷畫橋春曉。風裡落花如掃。莫厭尋芳早。酴醿芍藥看來好。恰似江湖遺老。錦段荷□傳到。愧乏瓊瑤報。
桃源憶故人
作者：王之道
朝代：宋

不知春色歸何處。但見茂林芳樹。庭巷落花如雨。鬥亂穿窗戶。晚行溪上東風住。荷點青錢無數。蛺蝶飛來還去。錯認花間路。
沁園春
作者：王之道
朝代：宋

城郭蕭條，風雨霏微，醞造春愁。況鷙群雕鶚，未諧薦禰，棘棲鸞鳳，猶嘆棲仇。世路如棋，人情似紙，厚薄高低何日休。逢殷浩，會披雲對月，同賦南樓。堪嗟日月如流。甚首夏朅來今半秋。縱荻花楓葉，強撩歸思，有蓴羹菰飯，歸更何憂。三板松舟，一篙秋水，百里淮山無暫留。何須問，蘧蘧栩栩，孰是莊周。
漢宮春
作者：王之道
朝代：宋

歡動江城，快風聲震地，雲勢頹山。半年不雨，玉霙來溉冬乾。飄飄弱絮，雜簷花、飛上賓筵。疏林表，數行徵雁，翱翔欲下清灣。何處梅梢點白，弄橫斜疏影，竹外溪邊。天寒日暮，含香脈脈無言。朱唇玉頰，映碧梧、峙鵠停鸞。最好是，攜壺挈榼，相期同醉霜天。
玉連環·解連環
作者：王之道
朝代：宋

流水細通何處。柳溪新雨。清風十里送籃輿，行不盡、山無數。一簇樓臺窣堵。老僧常住。懸知俗客不曾來，門外蒼苔如許。
秦樓月·憶秦娥
作者：王之道
朝代：宋

雲不卷。澆愁莫放金盃淺。金盃淺。新詞麗句，要人裁翦。酒酣思致天同遠。臨風捉筆綸巾岸。綸巾岸。詩成歸去，寒光照晚。
謁金門
作者：王之道
朝代：宋

春睡起。金鴨暖消沈水。笑比梅花鸞鑑裡。嗅香還嚼蕊。瓊戶倚來重倚。又見夕陽西墜。門外馬嘶郎且至。失驚心暗喜。
醉蓬萊
作者：王之道
朝代：宋

對黃蘆臥雨，蒼雁橫秋，江天重九。千載淵明，信風流稱首。吟繞東籬，白衣何處，誰復當年偶。藍水清遊，龍山勝集，恍然依舊。萸實嫩紅，菊團餘馥，付與佳人，比妍爭嗅。一曲婆娑，看舞腰縈柳。舉世紛紛名利逐，罕遇笑來開口。慰我寂寥，酬君酩酊，不容無酒。
醉蓬萊
作者：王之道
朝代：宋

正薰風解慍，萱草忘憂，黃梅新霽。縹緲歌臺，半金衣公子。丹桂香中，碧梧枝上，兩兩飛還止。似說當年，而今時候，長庚誕貴。恩厚隨龍，官崇御帶，二十橫金，玉階寸地。須信驊騮，一日能千里。況遇王良伯樂，算九萬、何勞睥睨。磊落金盤，華陽白李，休辭沈醉。
長相思
作者：王之道
朝代：宋

風悽悽。雨霏霏。風雨夜寒人別離。夢迴還自疑。蛩聲悲。漏聲遲。一點青燈明更微。照人雙淚垂。
長相思
作者：王之道
朝代：宋

雨濛濛。日曨曨。洗出遠山三四重。分明眉黛濃。野橋西，官路東。小驛夜涼風入松。夢魂誰與同。
長相思
作者：王之道
朝代：宋

花一枝。酒一卮。舉酒對花君莫辭。人生多別離。行相隨。坐相隨。更有何人得似伊。春融胡蝶飛。
長相思
作者：王之道
朝代：宋

桃花春。杏花春。桃杏妖嬈如個人。歌聲清遏雲。酒醺醺。燭熒熒。眼尾微紅無限情。相逢堪斷魂。
長相思
作者：王之道
朝代：宋

天四垂。山四圍。山色天容入坐帷。清風吹我衣。湖水東，江水西。東去西來無盡期。不如君共伊。
長相思
作者：王之道
朝代：宋

吳江楓。吳江風。索索秋聲飛亂紅。晚來歸興濃。淮山西，淮山東。明月今宵何處同。相尋魂夢中。
風流子
作者：王之道
朝代：宋

扁舟南浦岸，分攜處、鳴佩憶珊珊。見十里長堤，數聲啼鴂，至今清淚，襟袖斕斑。誰通道，沈腰成瘦減，潘鬢就衰殘。漫把酒臨風，看花對月，不言拄笏，無緒憑闌。相逢復相感，但凝情秋水，送恨春山。應念馬催行色，泥濺征衫。況芳菲將過，紅英婉娩，追隨正樂，黃鳥間關。爭得此心無著，渾似雲閒。
鵲橋仙
作者：王之道
朝代：宋

霜風擢霽，雲濤漲晚，更覺我心彌壯。一尊誰與醉西風，輒莫負、高吟勝賞。致君才術，康時事業，到底不容閒放。十年湖海哄樵歌，何幸出、陽春絕唱。
鵲橋仙
作者：王之道
朝代：宋

斷虹霽雨，餘霞送日，簾卷西樓月上。銀河風靜夜無波，天亦為、雲軿相訪。蛛絲有恨，鵲橋何處，回首又成惆悵。長江滾滾向東流，寫不盡、別離情狀。
點絳唇
作者：王之道
朝代：宋

一撮檀心，春來還對東君吐。莫隨春去。我欲花間住。燕子銜泥，似向吾人訴。煩相語。九齡風度。流落今何處。
點絳唇
作者：王之道
朝代：宋

古屋衰楊，淡煙疏雨江南岸。幾家村疃。酒旆還相喚。短棹扁舟，風橫河頻轉。柔腸斷。寒鴉噪晚。天共蒹葭遠。
點絳唇
作者：王之道
朝代：宋

宿雨朝寒，芳時又過酴醿了。舞環歌繞。應恨金盃小。零亂霜蕤，點綴青青草。花間道。曾遭花惱。把酒呼晴昊。
點絳唇
作者：王之道
朝代：宋

春意催花，片雲又作朝來雨。淡勻深注。紅紫紛無數。社日人家，準擬行春去。痴兒女。倚門凝佇。借問東郊路。
點絳唇
作者：王之道
朝代：宋

珠幰霜蕤，晚來芬馥清香吐。流鶯飛去。應上花梢住。一曲陽春，聊對東風訴。無多語。韶光暗度。恨到分攜處。
點絳唇
作者：王之道
朝代：宋

短棹西來，追隨不及桃花宴。薰風庭院。明月裁紈扇。睡起嬌慵，想見雲鬟亂。雙魚遠。欲憑春喚。一覘韋娘面。
點絳唇
作者：王之道
朝代：宋

竹外梅花，檀心玉頰春初透。一池風皺。妙語天生就。有個人人，嫋娜靈和柳。君知否。目成心授。何日同攜手。
點絳唇
作者：王之道
朝代：宋

透幕穿簾，迴風舞態能輕妙。不須相惱。江上春來了。一闋清歌，唱徹瓊樓曉。春工巧。柳顰梅笑。點綴芳菲早。
于忽操
作者：王令
朝代：宋

于忽乎，不可以为，其又奚为。离娄之精，夜何有于明。瞽旷之耳，聋者亦有尔。束王良之手兮，后车载之。前行险以既覆兮，后逐逐其犹来。虽目盼而心骇兮，顾其能之安施。委墨绳以听人兮，虽班输亦奚以为。于忽乎，不可以为，其又奚为。椽栌桷榱之累重，顾柱小之奈何。方风雨之晦阴，行者艰而莫休，居者坐以笑歌。不知压之忽然兮，其谓安何。于忽乎，不可以为，其又奚为。谓鸡斯飞，谁得而羁。谓豕斯突，何取于缚。是皆以食而得之，吾方饥而噫。鸡兮豕兮，死以是兮。
于忽操·其三
作者：王令
朝代：宋

于忽乎，不可以为，其又奚为。
谓鸡斯飞，谁得而覊。
谓豕斯突，何取于缚。
是皆以食而得之，吾方饥而噫。
鸡兮豕兮，死以是兮。
于忽操·其三
作者：王令
朝代：宋

于忽乎，不可以为，其又奚为。谓鸡斯飞，谁得而羁。谓豕斯突，何取于缚。是皆以食而得之，吾方饥而噫。鸡兮豕兮，死以是兮。
倚楹操
作者：王令
朝代：宋

马则食葵，而余则饥。盗则得羊，而余无兄。知谁为此兮余不聊生，谁余哀兮余思深。中忽忽兮外不知其啸吟，野哉邻妻兮曾谓余淫。以己逆人兮，余不知其何心。亡羊奔奔，岂不有邻。子可闭门，亡羊不复。去何自逐，身则非牧。雾濛濛兮水漰漰，谓兄无行兮兄行。不忍一失于邻而忍失厥身，虽然殒子之身兮，其亦如亡羊之邻。
倚楹操·其一
作者：王令
朝代：宋

馬則食葵，而余則饑。
盜則得羊，而余無兄。
知誰爲此，兮余不聊生，誰余哀兮余思深。
中忽忽兮外不知其嘯吟，野哉鄰妻兮曾謂余淫。
以己逆人兮，余不知其何心。
倚楹操·其一
作者：王令
朝代：宋

马则食葵，而余则饥。
盗则得羊，而余无兄。
知谁为此，兮余不聊生，谁余哀兮余思深。
中忽忽兮外不知其啸吟，野哉邻妻兮曾谓余淫。
以己逆人兮，余不知其何心。
倚楹操·其一
作者：王令
朝代：宋

马则食葵，而余则饥。盗则得羊，而余无兄。知谁为此兮余不聊生，谁余哀兮余思深。中忽忽兮外不知其啸吟，野哉邻妻兮曾谓余淫。以己逆人兮，余不知其何心。
倚楹操·其二
作者：王令
朝代：宋

亡羊奔奔，豈不有鄰。
子可閉門，亡羊不復。
去何自逐，身則非牧。
霧濛濛兮水漰漰，謂兄無行兮兄行。
不忍一失於鄰而忍失厥身，雖然殞子之身兮，其亦如亡羊之鄰。
倚楹操·其二
作者：王令
朝代：宋

亡羊奔奔，岂不有邻。
子可闭门，亡羊不復。
去何自逐，身则非牧。
雾蒙蒙兮水漰漰，谓兄无行兮兄行。
不忍一失于邻而忍失厥身，虽然殒子之身兮，其亦如亡羊之邻。
倚楹操·其二
作者：王令
朝代：宋

亡羊奔奔，岂不有邻。子可闭门，亡羊不复。去何自逐，身则非牧。雾濛濛兮水漰漰，谓兄无行兮兄行。不忍一失于邻而忍失厥身，虽然殒子之身兮，其亦如亡羊之邻。
噫田操四章章六句寄呈王介甫
作者：王令
朝代：宋

田彼黍矣，则食于秋。我人之耕，载芟载薅。岂不惮劳，将食无攸。田彼黍矣，几不螽蝝。我人之耕，而不谋年。唯其不谋年，是用卒食于田。伐木伐木，无废于勤。不足柱榱，犹用以薪。岂弟君子，无易于人。谁能采芹，不适有获。果蓏树之，则食其实。岂弟君子，孔敬且力。
噫田操四章章六句寄呈王介甫·其二
作者：王令
朝代：宋

田彼黍矣，幾不螽蝝。
我人之耕，而不謀年。
唯其不謀年，是用卒食于田。
夕日操
作者：王令
朝代：宋

煜煜夕日，逝何忽兮。有辉而星，尔留曷其。我视而冥，我适不行。我尽日乃倾，独何求于尔星。煜煜夕日，不尚有朝。皦皦君子，去谁繇招。死如可从，生百不聊。绎绎道周，伊谁之园。夙不筑自垣，今安以樊。人各有心，亦不思旃。
夕日操
作者：王令
朝代：宋

我尽日乃倾，独何求於尔星。
煜煜夕日，不尚有朝。
皦皦君子，去谁繇招。
死如可从，生百不聊。
夕日操·其一
作者：王令
朝代：宋

煜煜夕日，逝何忽兮。
有輝而星，爾留曷其。
我視而冥，我適不行。
我盡日乃傾，獨何求於爾星。
夕日操·其三
作者：王令
朝代：宋

繹繹道周，伊誰之園。
夙不築自垣，今安以樊。
人各有心，亦不思旃。
山中詞
作者：王令
朝代：宋

山中兮何游，登彼山兮樂天髙。
棄吾馬以取步，降吾車兮足兩履。
石當道兮行旁，木礙上兮下俯。
曾蹈險之非艱，聊憑髙兮下顧。
何所視之乃牛，而獨見之如鼠。
彼促促者出其下兮，曾其身之非傴。
吁嗟徂兮，離婁之死則已。
古之不較其爲短長兮，何獨計其髙下。
山髙兮崔嵬，山之路兮百折而千回。
趨前行而就挽，笑顧後使推之。
彼游者誰兮，何以子之車來。
山中词
作者：王令
朝代：宋

山中兮何游，登彼山兮乐天髙。
弃吾马以取步，降吾车兮足两履。
石当道兮行旁，木碍上兮下俯。
曾蹈险之非艰，聊凭髙兮下顾。
何所视之乃牛，而独见之如鼠。
彼促促者出其下兮，曾其身之非伛。
吁嗟徂兮，离娄之死则已。
古之不较其为短长兮，何独计其髙下。
山髙兮崔嵬，山之路兮百折而千回。
趋前行而就挽，笑顾后使推之。
彼游者谁兮，何以子之车来。
山中词
作者：王令
朝代：宋

山中兮何游，登彼山兮乐天高。
弃吾马以取步，降吾车兮足两履。
石当道兮行旁，木碍上兮下俯。
曾蹈险之非艰，聊凭高兮下顾。
何所视之乃牛，而独见之如鼠。
彼促促者出其下兮，曾其身之非伛。
吁嗟徂兮，离娄之死则已，
古之不较其为短长兮，何独计其高下。
山高兮崔嵬，山之路兮百折而千回。
趋前行而就挽，笑顾後使推之。
彼游者谁兮，何以子之车来。
山中词
作者：王令
朝代：宋

山中兮何游，登彼山兮乐天高。弃吾马以取步，降吾车兮足两履。石当道兮行旁，木碍上兮下俯。曾蹈险之非艰，聊凭高兮下顾。何所视之乃牛，而独见之如鼠。彼促促者出其下兮，曾其身之非伛。吁嗟徂兮，离娄之死则已。古之不较其为短长兮，何独计其高下。山高兮崔嵬，山之路兮百折而千回。趋前行而就挽，笑顾后使推之。彼游者谁兮，何以子之车来。
我思古人答焦千之伯强
作者：王令
朝代：宋

我思古人兮，不古今之異時。
生兹世之誰期，欲勿思而奈何。
獨斯人之不見，聊永懷而自歌。
樂吾行之舒舒，忘兹世之汲汲。
睇萬里以自驚兮，豈寧俯以効拾。
載重道遠兮，予欲行而誰與。
累九鼎以自重兮，顧尪羸之弗舉。
矯身以爲衡兮，權世之重輕。
廣道以爲路兮，聽人之來去。
我思古人答焦千之伯强
作者：王令
朝代：宋

我思古人兮，不古今之异时。生兹世之谁期，欲勿思而奈何。独斯人之不见，聊永怀而自歌。乐吾行之舒舒，忘兹世之汲汲。睇万里以自惊兮，岂宁俯以效拾。载重道远兮，予欲行而谁与。累九鼎以自重兮，顾尪羸之弗举。矫身以为衡兮，权世之重轻。广道以为路兮，听人之来去。
我思古人答焦千之伯强
作者：王令
朝代：宋

我思古人兮，不古今之异时。
生兹世之谁期，欲勿思而奈何。
独斯人之不见，聊永怀而自歌。
乐吾行之舒舒，忘兹世之汲汲。
睇万里以自惊兮，岂宁俯以効拾。
载重道远兮，予欲行而谁与。
累九鼎以自重兮，顾尪羸之弗举。
矫身以为衡兮，权世之重轻。
广道以为路兮，听人之来去。
效醉翁吟
作者：王令
朝代：宋

山岩岩兮谷幽幽，水无人兮自流。始与谁兮乐此，昔之游者兮今非是。清吾樽兮洁吾斝，欲御以酒兮谁宜寿者。山蘼春兮野鹿游，亭无人兮飞鸟下。喜公有遗兮乐相道语，从人以游兮告以其处。高公所望兮卑公所游，公为庐兮燕笑以休。摭山果以侑酒，登溪鱼而供羞。仰春木以搴华，俯秋泉而漱流。公朝来兮暮去，肩乘舆兮马两御。来与我民兮不间以处，谁不此留兮公则去遽。花垂实兮树生枝，我公之去兮今忽几时。知来之不可望，悔去而莫追。人皆可来兮公何不归，青山宛宛兮谁为公思。
效醉翁吟
作者：王令
朝代：宋

山岩岩兮谷幽幽，水无人兮自流。始与谁兮乐此，昔之游者兮今非是。清吾樽兮洁吾斝，欲御以酒兮谁宜寿者。山蘼春兮野鹿游，亭无人兮飞鸟下。喜公有遗兮乐相道语，从人以游兮告以其处。高公所望兮卑公所游，公为庐兮燕笑以休。摭山果以侑酒，登溪鱼而供羞。仰春木以搴华，俯秋泉而漱流。公朝来兮暮去，肩乘舆兮马两御。来与我民兮不间以处，谁不此留兮公则去遽。花垂实兮树生枝，我公之去兮今忽几时。知来之不可望兮，悔去而莫追。人皆可来兮公何不归，青山宛宛兮谁为公思。
效醉翁吟
作者：王令
朝代：宋

山巖巖兮谷幽幽，水無人兮自流。
始與誰兮樂此，昔之遊者兮今非是。
清吾樽兮潔吾斝，欲御以酒兮誰宜壽者。
山蘼春兮野鹿遊，亭無人兮飛鳥下。
喜公有遺兮樂相道語，從人以遊兮告以其處。
髙公所望兮卑公所遊，公爲廬兮燕笑以休。
摭山果以侑酒，登溪魚而供羞。
仰春木以搴華，俯秋泉而潄流。
公朝來兮暮去，肩乘輿兮馬兩御。
來與我民兮不間以處，誰不此留兮公則去遽。
花垂實兮樹生枝，我公之去兮今忽幾時。
知來之不可望兮，悔去而莫追。
人皆可來兮公何不歸，青山宛宛兮誰爲公思。
效醉翁吟
作者：王令
朝代：宋

山岩岩兮谷幽幽，水无人兮自流。
始与谁兮乐此，昔之游者兮今非是。
清吾樽兮洁吾斝，欲御以酒兮谁宜寿者。
山蘼春兮野鹿游，亭无人兮飞鸟下。
喜公有遗兮乐相道语，从人以游兮告以其处。
髙公所望兮卑公所游，公为庐兮燕笑以休。
摭山果以侑酒，登溪鱼而供羞。
仰春木以搴华，俯秋泉而潄流。
公朝来兮暮去，肩乘舆兮马两御。
来与我民兮不间以处，谁不此留兮公则去遽。
花垂实兮树生枝，我公之去兮今忽几时。
知来之不可望兮，悔去而莫追。
人皆可来兮公何不归，青山宛宛兮谁为公思。
於忽操·其一
作者：王令
朝代：宋

於忽乎，不可以爲，其又奚爲。
離婁之精，夜何有於明。
瞽曠之耳，聾者亦有爾。
束王良之手兮，後車載之。
前行險以既覆兮，後逐逐其猶來。
雖目盼而心駭兮，顧其能之安施。
委墨繩以聽人兮，雖班輸亦奚以爲。
於忽操·其三
作者：王令
朝代：宋

於忽乎，不可以爲，其又奚爲。
謂雞斯飛，誰得而覊。
謂豕斯突，何取於縛。
是皆以食而得之，吾方饑而噫。
雞兮豕兮，死以是兮。
於忽操·其二
作者：王令
朝代：宋

於忽乎，不可以爲，其又奚爲。
椽櫨桷榱之累重，顧柱小之奈何。
方風雨之晦陰，行者艱而莫休，居者坐以笑歌。
不知壓之忽然兮，其謂安何。
无衣一首招黄任道归
作者：王令
朝代：宋

岂曰无衣，不能素裳。缝齐有锵，直韨以方。岂曰无衣，不能素履。絇以为戒，夙夜以无怠。素裳戋戋，谁涉不褰。素履几几，谁涉不止。始也何所为，我推我宗。恶余之无从，睢盱以为恭。今也既宣我力，群心慝慝。毁予以自德，曾莫肯己直。尔我目矣，何为而眊。聪亦云听，曾莫有告。谋及于道，佛且讪以笑。谓白盖黑，或者亦以赤。行何必有足，巧言以成迹。以我有常，从尔罔极。翩翩者舟，在河之涘。人待不至，亦以自济。嗟尔君子，归欤予迟。
无衣一首招黄任道归
作者：王令
朝代：宋

岂曰无衣，不能素裳。缝齐有锵，直韍以方。岂曰无衣，不能素履。絇以为戒，夙夜以无怠。素裳戋戋，谁涉不褰。素履几几，谁涉不止。始也何所为，我推我宗。恶余之无从，睢盱以为恭。今也既宣我力，群心慝慝。毁予以自德，曾莫肯己直。尔我目矣，何为而眊。聪亦云听，曾莫有告。谋及於道，佛且乩以笑。谓白盖黑，或者亦以赤。行何必有足，巧言以成迹。以我有常，从尔罔极。翩翩者舟，在河之涘。人待不至，亦以自济。嗟尔君子，归欤予迟。
无衣一首招黄任道归
作者：王令
朝代：宋

岂曰无衣，不能素裳。
缝齐有锵，直韨以方。
岂曰无衣，不能素履。
絇以为戒，夙夜以无怠。
素裳戋戋，谁涉不褰。
素履几几，谁涉不止。
始也何所为，我推我宗。
恶余之无从，睢盱以为恭。
今也既宣我力，羣心慝慝。
毁予以自德，曾莫肯己直。
尔我目矣，何为而眊聪亦云听，曾莫有告。
谋及于道，佛且讪以笑。
谓白盖黑，或者亦以赤。
行何必有足，巧言以成迹。
以我有常，从尔罔极。
翩翩者舟，在河之涘。
人待不至，亦以自济。
嗟尔君子，归欤予迟。
松休操
作者：王令
朝代：宋

蔚彼南山，有松其猗。
孰堂而基，孰壞不支。
遠莫與識，其斬以狙猿之杙。
是近是度，謂家之無桷。
嗚呼松乎，余歸此休乎。
桃源行送张颉仲举归武陵
作者：王令
朝代：宋

山环环兮相围，溪乱乱兮涟漪。
花漫漫兮不极，路缭缭兮安之。
弃舟步岸兮欲进復疑，山平阜断兮忽得平原巨泽，莽不知其东西。
桑麻言言兮田野孔治，风回地近兮将亦闻乎犬鸡。
信有居者兮，盍亦往而从之。
语何为乎独秦，服何为乎异时。
见何惊兮遌错，貌何野而栖迟。
问何迂兮古昔，听何感而喑噫。
秦崩晋代兮河覆山移，天颠地陷兮何有不知。
上无君兮孰主，下无令兮孰随。
身羣居而孰法，子娶嫁而孰媒。
既弃此而不用，何久保而弗离。
岂畏伏于乱世兮，犹鱼潜而鸟栖。
宁知君之为扰兮，不知上之可依。
岂惩薄而过厚兮，遂笃信而忘欺。
将久习以成俗兮，亦耳目之无知。
眷叙言之绸缪，与欢意之依稀。
及情终而礼阕，忽回肠而念归。
更酸颜而惨頞，嘆异世之从容。
惜暂遇之偶然，嗟永离而莫同。
舟招招而去岸，帆冉冉以行风。
豁山霭之披袪，赫晓日之曈昽。
惊迴舟而返盼，忽径断而溪穷。
目恍惚兮图画，心辀张兮梦中。
何一人之独悟，遂万世之迷踪。
惟天地之茫茫兮，故神怪之或容。
惟昔王之制治兮，恶魑魅之人逢。
逮后世之凌夷兮，固人鬼之争雄。
抑武陵之丽秀兮，故水复而山重。
及崖悬而磴绝，人迹之不到兮，反疑与夫仙通。
君生其地兮，宜神气之所钟。
观颜面之峭峭兮，其秀犹有山水之余风。
悯斯民之无知兮，久鬼覆而仙蒙。
顾穷探兮远览，究非是之所从。
因髙言而大唱，一洗世之昏聋。
桃源行送张颉仲举归武陵
作者：王令
朝代：宋

山环环兮相围，溪乱乱兮涟漪。花漫漫兮不极，路缭缭兮安之。弃舟步岸兮欲进复疑，山平阜断兮忽得平原巨泽，莽不知其东西。桑麻言言兮田野孔治，风回地近兮将亦闻乎犬鸡。信有居者兮，盍亦往而从之。语何为乎独秦，服何为乎异时。见何惊兮遌错，貌何野而栖迟。问何迂兮古昔，听何感而喑噫。秦崩晋代兮河覆山移，天颠地陷兮何有不知。上无君兮孰主，下无令兮孰随。身群居而孰法，子娶嫁而孰媒。既弃此而不用，何久保而弗离。岂畏伏於乱世兮，犹鱼潜而鸟栖。宁知君之为扰兮，不知上之可依。岂惩薄而过厚兮，遂笃信而忘欺。将久习以成俗兮，亦耳目之无知。眷叙言之绸缪，与欢意之依稀。及情终而礼阕，忽回肠而念归。更酸频而惨頞，叹异世之从容。惜暂遇之偶然，嗟之离而莫同。舟招招而去岸，帆冉冉以行风。豁山霭之披袪，赫晓日之曈曨。惊回舟而返盼，忽迳断而溪穷。目恍惚兮图画，心輈张兮梦中。何一人之独悟，遂万世之迷踪。惟天地之茫茫兮，故神怪之或容。惟昔王之制治兮，恶魑魅之人逢。逮後世之陵夷兮，固人鬼之争雄。抑武陵之丽秀兮，故水复而山重。及岸悬而磴绝，人迹之不到兮，反疑与夫仙通。君生其地兮，宜神气之所锺。观颜面之峭峭兮，其秀犹有山水之余风。悯斯民之无知兮，久鬼覆而仙蒙。愿穷探兮远览，究非是之所从。因高言而大唱，一洗世之昏聋。
桃源行送张颉仲举归武陵
作者：王令
朝代：宋

山环环兮相围，溪乱乱兮涟漪。花漫漫兮不极，路缭缭兮安之。弃舟步岸兮欲进复疑，山平阜断兮忽得平原巨泽，莽不知其东西。桑麻言言兮田野孔治，风回地近兮将亦闻乎犬鸡。信有居者兮，盍亦往而从之。语何为乎独秦，服何为乎异时。见何惊兮遌错，貌何野而栖迟。问何迂兮古昔，听何感而喑噫。秦崩晋代兮河覆山移，天颠地陷兮何有不知。上无君兮孰主，下无令兮孰随。身群居而孰法，子娶嫁而孰媒。既弃此而不用，何久保而弗离。岂畏伏于乱世兮，犹鱼潜而鸟栖。宁知君之为扰兮，不知上之可依。岂惩薄而过厚兮，遂笃信而忘欺。将久习以成俗兮，亦耳目之无知。眷叙言之绸缪，与欢意之依稀。及情终而礼阕，忽回肠而念归。更酸颜而惨頞，叹异世之从容。惜暂遇之偶然，嗟永离而莫同。舟招招而去岸，帆冉冉以行风。豁山霭之披袪，赫晓日之曈昽。惊回舟而返盼，忽径断而溪穷。目恍惚兮图画，心辀张兮梦中。何一人之独悟，遂万世之迷踪。惟天地之茫茫兮，故神怪之或容。惟昔王之制治兮，恶魑魅之人逢。逮后世之凌夷兮，固人鬼之争雄。抑武陵之丽秀兮，故水复而山重。及崖悬而磴绝，人迹之不到兮，反疑与夫仙通。君生其地兮，宜神气之所钟。观颜面之峭峭兮，其秀犹有山水之馀风。悯斯民之无知兮，久鬼覆而仙蒙。顾穷探兮远览，究非是之所从。因高言而大唱，一洗世之昏聋。
桃源行送張頡仲舉歸武陵
作者：王令
朝代：宋

山環環兮相圍，溪亂亂兮漣漪。
花漫漫兮不極，路繚繚兮安之。
棄舟步岸兮欲進復疑，山平阜斷兮忽得平原巨澤，莽不知其東西。
桑麻言言兮田野孔治，風回地近兮將亦聞乎犬雞。
信有居者兮，盍亦往而從之。
語何爲乎獨秦，服何爲乎異時。
見何驚兮遌錯，貌何野而棲遲。
問何迂兮古昔，聽何感而喑噫。
秦崩晉代兮河覆山移，天顛地陷兮何有不知。
上無君兮孰主，下無令兮孰隨。
身羣居而孰法，子娶嫁而孰媒。
既棄此而不用，何久保而弗離。
豈畏伏於亂世兮，猶魚潛而鳥棲。
寧知君之爲擾兮，不知上之可依。
豈懲薄而過厚兮，遂篤信而忘欺。
將久習以成俗兮，亦耳目之無知。
眷叙言之綢繆，與歡意之依稀。
及情終而禮闋，忽回腸而念歸。
更酸顔而慘頞，嘆異世之從容。
惜暫遇之偶然，嗟永離而莫同。
舟招招而去岸，帆冉冉以行風。
豁山靄之披袪，赫曉日之曈曨。
驚迴舟而返盼，忽逕斷而溪窮。
目恍惚兮圖畫，心輈張兮夢中。
何一人之獨悟，遂萬世之迷踪。
惟天地之茫茫兮，故神怪之或容。
惟昔王之制治兮，惡魑魅之人逢。
逮後世之凌夷兮，固人鬼之爭雄。
抑武陵之麗秀兮，故水複而山重。
及崖懸而磴絕，人跡之不到兮，反疑與夫仙通。
君生其地兮，宜神氣之所鍾。
觀顔面之峭峭兮，其秀猶有山水之餘風。
憫斯民之無知兮，久鬼覆而仙蒙。
顧窮探兮遠覽，究非是之所從。
因髙言而大唱，一洗世之昏聾。
樗高操
作者：王令
朝代：宋

崇崇北丘，其上有樗。原校：远者以为梁，或者争以柱。就而睨之，曾无事於欂栌。呜呼木乎，其我於远者欤。
樗髙操
作者：王令
朝代：宋

崇崇北丘，其上有樗。
遠者以爲梁，或者爭以柱。
就而睨之，曾無事於欂櫨。
嗚呼木乎，期我於遠者歟。
江上詞·其一
作者：王令
朝代：宋

江之水兮東流，泝湍流兮寄人舟。
舟無袽兮載函重，風乘波兮棹人用。
濟不濟兮奈何，横中流兮涕滂沱。
來何爲兮不待，今雖嗟兮安悔。
舟方乘兮人不吾以，覆且溺兮我則同人死。
江上詞·其三
作者：王令
朝代：宋

江之水兮東流，沿湍流兮望歸舟。
舟來歸兮何時，步芳洲兮濯足，陟南山兮采薇。
江風波兮日暮，望夫人兮未來。
江上詞·其二
作者：王令
朝代：宋

江之水兮東流，濟欲濟兮何由。
水浸浸兮灘露，暮濤下兮夜潦收。
舟不行兮推之於陸，力不足兮汗顔，行無由兮塗足。
時不逝兮奈何，歸日暮兮塗遠，去風髙兮水波。
行躊躇兮佇望，聊逍遥兮永歌。
江上詞·其四
作者：王令
朝代：宋

江之水兮東流，沿湍流兮望歸舟。
風滔滔兮浪波苦，嗟往者兮未還，惜行人兮將去。
去何適兮歸何時，執子手兮牽子衣。
行何如兮來復，濟豈無兮他時。
江上词
作者：王令
朝代：宋

江之水兮东流，溯湍流兮寄人舟。舟无袽兮载函重，风乘波兮棹人用。济不济兮奈何，横中流兮涕滂沱。来何为兮不待，今虽嗟兮安悔。舟方乘兮人不吾以，覆且溺兮我则同人死。江之水兮东流，济欲济兮何由。水浸浸兮滩露，暮涛下兮夜潦收。舟不行兮推之于陆，力不足兮汗颜，行无由兮涂足。时不逝兮奈何，归日暮兮涂远，去风高兮水波。行踌躇兮伫望，聊逍遥兮永歌。江之水兮东流，沿湍流兮望归舟。舟来归兮何时，步芳洲兮濯足，陟南山兮采薇。江风波兮日暮，望夫人兮未来。江之水兮东流，沿湍流兮望归舟。风滔滔兮浪波苦，嗟往者兮未还，惜行人兮将去。去何适兮归何时，执子手兮牵子衣。行何如兮来复，济岂无兮他时。
江上词
作者：王令
朝代：宋

江之水兮东流，泝湍流兮寄人舟。舟无袽兮载函重，风乘波兮棹人用。济不济兮奈何，横中流兮涕滂沱。来何为兮不待，今虽嗟兮安悔。舟方乘兮人不吾以，覆且溺兮我则同人死。江之水兮东流，济欲济兮何由。水浸浸兮滩露，暮涛下兮夜潦收。舟不行兮推之於陆，力不足兮汗颜，行无由兮涂足。时不逝兮奈何，归日暮兮涂远，去风高兮水波。行踌躇兮伫望，聊逍遥兮永歌。江之水兮东流，沿湍流兮望归舟。舟来归兮何时，步芳洲兮濯足，陟南山兮采薇。江风波兮日暮，望夫人兮未来。江之水兮东流，沿湍流兮望归舟。风滔滔兮浪波苦，嗟往者兮未还，惜行人兮将去。去何适兮归何时，执子手兮牵子衣。行何如兮来复，济岂无兮他时。
江上词·其一
作者：王令
朝代：宋

江之水兮东流，泝湍流兮寄人舟。
舟无袽兮载函重，风乘波兮棹人用。
济不济兮奈何，横中流兮涕滂沱。
来何为兮不待，今虽嗟兮安悔。
舟方乘兮人不吾以，覆且溺兮我则同人死。
江上词·其一
作者：王令
朝代：宋

江之水兮东流，溯湍流兮寄人舟。舟无袽兮载函重，风乘波兮棹人用。济不济兮奈何，横中流兮涕滂沱。来何为兮不待，今虽嗟兮安悔。舟方乘兮人不吾以，覆且溺兮我则同人死。
江上词·其二
作者：王令
朝代：宋

江之水兮东流，济欲济兮何由。
水浸浸兮滩露，暮涛下兮夜潦收。
舟不行兮推之于陆，力不足兮汗颜，行无由兮涂足。
时不逝兮奈何，归日暮兮涂远，去风髙兮水波。
行踌躇兮伫望，聊逍遥兮永歌。
江上词·其二
作者：王令
朝代：宋

江之水兮东流，济欲济兮何由。水浸浸兮滩露，暮涛下兮夜潦收。舟不行兮推之于陆，力不足兮汗颜，行无由兮涂足。时不逝兮奈何，归日暮兮涂远，去风高兮水波。行踌躇兮伫望，聊逍遥兮永歌。
江上词·其四
作者：王令
朝代：宋

江之水兮东流，沿湍流兮望归舟。风滔滔兮浪波苦，嗟往者兮未还，惜行人兮将去。去何适兮归何时，执子手兮牵子衣。行何如兮来复，济岂无兮他时。
江上词·其四
作者：王令
朝代：宋

江之水兮东流，沿湍流兮望归舟。
风滔滔兮浪波苦，嗟往者兮未还，惜行人兮将去。
去何适兮归何时，执子手兮牵子衣。
行何如兮来復，济岂无兮他时。
無衣一首招黄任道歸
作者：王令
朝代：宋

豈曰無衣，不能素裳。
縫齊有鏘，直韍以方。
豈曰無衣，不能素履。
絇以爲戒，夙夜以無怠。
素裳戔戔，誰涉不褰。
素履几几，誰涉不止。
始也何所爲，我推我宗。
惡余之無從，睢盱以爲恭。
今也既宣我力，羣心慝慝。
毁予以自德，曾莫肯己直。
爾我目矣，何爲而眊聰亦云聽，曾莫有告。
謀及於道，佛且訕以笑。
謂白蓋黑，或者亦以赤。
行何必有足，巧言以成迹。
以我有常，從爾罔極。
翩翩者舟，在河之涘。
人待不至，亦以自濟。
嗟爾君子，歸歟予遲。
翩翩弓之张兮诗三章寄王介甫
作者：王令
朝代：宋

翩翩弓之张兮，其亦弛则藏兮。
惟此乘马，不秣而驾。
惟彼乘驹，不驾以刍。
翩翩弓之张兮诗三章寄王介甫
作者：王令
朝代：宋

翩翩弓之张兮，其亦弛则藏兮。惟此乘马，不秣而驾。维彼乘驹，不驾以刍。翩翩弓之觓兮，其亦弛则櫜兮。厩我乘马，不适以驾。同彼乘驹，亦食以刍。瞻彼车兮，既徵其辐。有驹斯服，有马斯牧。心之忧矣，聊以反覆。
翩翩弓之张兮诗三章寄王介甫
作者：王令
朝代：宋

翩翩弓之觩兮，其亦弛则橐兮。
厩我乘马，不适以驾。
同彼乘驹，亦食以刍。
翩翩弓之张兮诗三章寄王介甫·其一
作者：王令
朝代：宋

翩翩弓之张兮，其亦弛则藏兮。
惟此乘马，不秣而驾。
维彼乘驹，不驾以刍。
翩翩弓之张兮诗三章寄王介甫·其二
作者：王令
朝代：宋

翩翩弓之觩兮，其亦弛则櫜兮。
廐我乘马，不适以驾。
同彼乘驹，亦食以刍。
翩翩弓之張兮詩三章寄王介甫·其一
作者：王令
朝代：宋

翩翩弓之張兮，其亦弛則藏兮。
惟此乘馬，不秣而駕。
維彼乘駒，不駕以芻。
翩翩弓之張兮詩三章寄王介甫·其二
作者：王令
朝代：宋

翩翩弓之觩兮，其亦弛則櫜兮。
廐我乘馬，不適以駕。
同彼乘駒，亦食以芻。
辞粟操
作者：王令
朝代：宋

食子之粟，饱复何为。当人之赐，罪亦何辞。有以我为是兮，岂无以我为非。已兮已兮，吾何以胜人之言兮。
辞粟操
作者：王令
朝代：宋

食人之粟，饱復何为。
当人之赐，罪亦何辞。
有以我为是兮，岂无以我为非。
已兮已兮，吾何以胜人之言兮。
辞粟操
作者：王令
朝代：宋

食人之粟，饱复何为。当人之赐，罪亦何辞。有以我为是兮，岂无以我为非。已兮已兮，吾何以胜人之言兮。
辭粟操
作者：王令
朝代：宋

食人之粟，飽復何爲。
當人之賜，罪亦何辭。
有以我爲是兮，豈無以我爲非。
已兮已兮，吾何以勝人之言兮。
送黄任道歌·其二
作者：王令
朝代：宋

敖耶學耶，爲來往耶。
衣之荼荼，冠膝膝耶。
何進趨之舒，不若退走之速耶。
雖終不吾聽兮，猶無貽我嗟。
送黄莘任道赴扬州主学
作者：王令
朝代：宋

子之来兮东之舟，暮不至兮谁牵以留。
子之去兮西之马，朝何亟兮不秣而驾。
驾胡适兮徂扬，扬之郊兮泮之央。
泮之冰兮春之水，泮之莪兮芽茁于涘。
泮之鹭兮洁白以止，泮之土兮除扫不滓。
泮之人兮立以望子，久不可待兮足併以跂。
子未至兮谓奚，子之至兮何以慰之。
招其来而挽其去，纳以寛而不严以恕。
增其长而救厥玷失，培其根而使华以实。
泮之人兮子喜，子先何适兮不夙吾治。
送黄莘任道赴扬州主学
作者：王令
朝代：宋

子之来兮东之舟，暮不至兮谁牵以留。子之去兮西之马，朝何亟兮不秣而驾。驾胡适兮徂扬，扬之郊兮泮之央。泮之冰兮春之水，泮之莪兮芽茁于涘。泮之鹭兮洁白以止，泮之土兮除扫不滓。泮之人兮立以望子，久不可待兮足并以跂。子未至兮谓奚，子之至兮何以慰之。招其来而挽其去，纳以宽而不严以恕。增其长而救厥玷失，培其根而使华以实。泮之人兮子喜，子先何适兮不夙吾治。
送黄莘任道赴扬州主学
作者：王令
朝代：宋

子之来兮东之舟，暮不至兮谁牵以留。
子之去兮西之马，朝何亟兮不秣而驾。
驾胡适兮徂扬，扬之郊兮泮之央。
泮之冰兮春之水，泮之莪兮芽茁於涘。
泮之鹭兮洁白以止，泮之土兮除扫不滓。
泮之人兮立以望子，久不可待兮足并以跂。
子未至兮谓奚，子之至兮何以慰之。
招其来而挽其去，纳以宽而不严以恕。
增其长而救厥玷失，培其根而使华以实。
泮之人兮子喜，子先何适兮不夙吾治。
送黄莘任道赴揚州主學
作者：王令
朝代：宋

子之來兮東之舟，暮不至兮誰牽以留。
子之去兮西之馬，朝何亟兮不秣而駕。
駕胡適兮徂揚，揚之郊兮泮之央。
泮之冰兮春之水，泮之莪兮芽茁於涘。
泮之鷺兮潔白以止，泮之土兮除掃不滓。
泮之人兮立以望子，久不可待兮足併以跂。
子未至兮謂奚，子之至兮何以慰之。
招其來而挽其去，納以寛而不嚴以恕。
增其長而救厥玷失，培其根而使華以實。
泮之人兮子喜，子先何適兮不夙吾治。
陬操
作者：王令
朝代：宋

行曷爲兮天下，老吾身而不歸。
人固舍吾而弗從，吾安得狥人而從之。
昔所聞其是兮，今也見之則非。
嗟若人之弗類，尚何足以與爲。
彼天下之皆然，嗟予去此而從誰。
信亦命已矣夫，固行兮而曷疑。
陬操
作者：王令
朝代：宋

行曷为兮天下，老吾身而不归。
人固舍吾而弗从，吾安得狥人而从之。
昔所闻其是兮，今也见之则非。
嗟若人之弗类，尚何足以与为。
彼天下之皆然，嗟予去此而从谁。
信亦命已矣夫，固行兮而曷疑。
陬操
作者：王令
朝代：宋

行曷为兮天下，老吾身而不归。人固舍吾而弗从，吾安得徇人而从之。昔所闻其是兮，今也见之则非。嗟若人之弗类，尚何足以与为。彼天下之皆然，嗟予去此而从谁。信亦命已矣夫，固行兮而曷疑。
魯仲連辭趙歌
作者：王令
朝代：宋

秋風起兮天寒，壯士醉酒兮歌解顔。
螳螂何怒兮轍下，蟻何鬬兮穴間，紛擾擾兮誰者則賢。
井方崩兮治隧，屋且壓兮雕椽。
生則役兮弗繫念此，禍至而知悔兮，身忽焉其已死。
陶唐虞夏兮，今則古矣。
彼秦且帝兮，連有蹈東海而死耳。
鲁仲连辞赵歌
作者：王令
朝代：宋

秋风起兮天寒，壮士醉酒兮歌解颜。
螳螂何怒兮辙下，蚁何鬬兮穴间，纷扰扰兮谁者则贤。
井方崩兮治隧，屋且压兮雕椽。
生则役兮弗繫念此，祸至而知悔兮，身忽焉其已死。
陶唐虞夏兮，今则古矣。
彼秦且帝兮，连有蹈东海而死耳。
鲁仲连辞赵歌
作者：王令
朝代：宋

秋风起兮天寒，壮士醉酒兮歌解颜。螳螂何怒兮辙下，蚁何斗兮穴间，纷扰扰兮谁者则贤。井方崩兮治隧，屋且压兮雕椽。生则役兮弗系念此，祸至而知悔兮，身忽焉其已死。陶唐虞夏兮，今则古矣。彼秦且帝兮，连有蹈东海而死耳。
念奴嬌
作者：王以寧
朝代：宋

天工何意，碎瓊璫玉佩，書空千尺。箬笠蓑衫扁舟下，淮口煙林如織。飛觀嶙峋，子亭突兀，影浸澄淮碧。綸巾鶴氅，是誰獨笑攜策。遙想易水燕山，有人方醉賞，六花如席。雲重天低酣歌罷，膽壯乾坤猶窄。射雉歸來，鐵鱗十萬，踏碎千山白。紫簫聲斷，喚回春滿南陌。
念奴嬌
作者：王以寧
朝代：宋

晚煙凝碧。漸漁村山市，人歸寂寂。有客飛舟還顧訪，應訝綸巾敧側。得意忘年，推誠投分，高論追元白。英標逸氣，笑予窮抱真策。興盡又復言歸，秋風分袂，浩蕩思無極。咫尺昭山明翠壁，那知中隱鹹籍。說夢難聽，閉門尋夢，肯念棲萍跡。浪吟狂醉，幾時還共重得。
念奴嬌
作者：王以寧
朝代：宋

雲收天碧。漸風高露冷，群喧初寂。遠浦歸舟荒渡口，搴篷橫棹堤側。一帶澄江，十分蟾影，千里寒光白。襟懷迎爽，有人獨步攜策。遙想簾卷瓊樓，憑闌凝望，此意知何極。聲斷琴簫雙鳳駕，凌厲飛仙同籍。問漢乘槎，採珠臨海，往事空蹤跡。莫辭吟賞，終宵清景難得。
永遇樂
作者：王仲甫
朝代：宋

風折新英，雨肥繁實，又還如豆。玉核初成，紅腮尚淺，齒軟酸透。粉牆低亞，佳人驚見，不管露沾襟袖。一枝釵子未插，應把手挪頻嗅。相思病酒，只因思此，免使文君眉皺。入鼎調羹，攀林止渴，功業還依舊。看看飛燕，銜將春去，又將欲、黃昏時候。爭如向、金盤滿捧，共君王對酒。
清平樂
作者：王仲甫
朝代：宋

黃金殿裡。燭影雙龍戲。勸得官家真個醉，進酒猶呼萬歲。錦裀舞徹涼州，君恩與整搔頭。一夜御前宣喚，六宮多少人愁。
滿朝歡
作者：王仲甫
朝代：宋

憶得延州，舊曾相見，東城近東下住。被若著意引歸家，放十分、以上抬舉。小樣羅衫，淡紅拂過，風流萬般做處。怕伊驀地憶人時，夢中來、不要迷路。
高陽臺
作者：王億之
朝代：宋

雙槳敲冰，低篷護冷，扁舟曉渡西泠。回首吳山，微茫遙帶重城。堤邊幾樹垂楊柳，早嫩黃、搖動春情。問孤鴻，何處飛來，共喚飄零。輕帆初落沙洲暝，漸潮痕雨漬，面色風皴。旅思羈愁，偏能老大行人。姮娥不管征途苦，甚夜深、盡照孤衾。想玉樓，猶憑欄干，為我銷凝。
秦望
作者：王十朋
朝代：宋

瞻彼秦望，崇于會稽。
曷云其崇，登焉而紫。
孰登是山，西方之人兮。
瞻彼秦望，輕于會稽。
曷崇而輕，名之以嬴。
孰名是山，東方之人兮。
我登稽山，思禹之績。
吾儕不魚，繄帝之力。
我瞻秦望，哀秦之過。
虐彼黔首，其誰之禍。
禹駕而游，夏民以休。
有翼其行，稷卨是謀。
政轍而狩，嬴隨以仆。
孰稔其惡，斯高左右。
孤竹兄弟，殍于首陽。
山與其人，嘉名孔章。
谿辱以愚，泉汚以盜。
物之不幸，名惡而暴。
浙濤如銀，鑑流如紳。
濯彼崔嵬，勿汚以秦。
秦望
作者：王十朋
朝代：宋

瞻彼秦望，崇于会稽。曷云其崇，登焉而紫。孰登是山，西方之人兮。瞻彼秦望，轻于会稽。曷崇而轻，名之以嬴。孰名是山，东方之人兮。我登稽山，思禹之绩。吾侪不鱼，繄帝之力。我瞻秦望，哀秦之过。虐彼黔首，其谁之祸。禹驾而游，夏民以休。有翼其行，稷卨是谋。政辙而狩，嬴随以仆。孰稔其恶，斯高左右。孤竹兄弟，殍于首阳。山与其人，嘉名孔章。溪辱以愚，泉污以盗。物之不幸，名恶而暴。浙涛如银，鉴流如绅。濯彼崔嵬，勿污以秦。
秦望
作者：王十朋
朝代：宋

瞻彼秦望，崇于会稽。
曷云其崇，登焉而紫。
孰登是山，西方之人兮。
瞻彼秦望，轻于会稽。
曷崇而轻，名之以嬴。
孰名是山，东方之人兮。
我登稽山，思禹之绩。
吾侪不鱼，繄帝之力。
我瞻秦望，哀秦之过。
虐彼黔首，其谁之祸。
禹驾而游，夏民以休。
有翼其行，稷卨是谋。
政辙而狩，嬴随以仆。
孰稔其恶，斯高左右。
孤竹兄弟，殍于首阳。
山与其人，嘉名孔章。
溪辱以愚，泉汚以盗。
物之不幸，名恶而暴。
浙涛如银，鑑流如绅。
濯彼崔嵬，勿汚以秦。
點絳唇
作者：王十朋
朝代：宋

羽蓋垂垂，玉英亂簇春光滿。韻香清遠。暖日烘庭院。露褒瓊枝，臉透何郎暈。凝餘恨。古人不見。誰與花公論。
點絳唇
作者：王十朋
朝代：宋

芳友依依，結根遙向深林外。國香風遞。始見殊蕭艾。雅操幽姿，不怕無人採。堪紉佩。靈均千載。九畹遺芳在。
點絳唇
作者：王十朋
朝代：宋

落木蕭蕭，琉璃葉下瓊葩吐。素香柔樹。雅稱幽人趣。無意爭先，梅蕊休相妒。含春雨。結愁千緒。似憶江南主。
點絳唇
作者：王十朋
朝代：宋

近侍盈盈，向人自笑還無語。牡丹飄雨。開作群芳主。柔美溫香，剪染勞天女。青春去。花間歌舞。學個狂韓愈。
點絳唇
作者：王十朋
朝代：宋

野態芳姿，枝頭佔得春長久。怕鉤衣袖。不放攀花手。試問東山，花似當時否。還依舊。謫仙去後。風月今誰有。
點絳唇
作者：王十朋
朝代：宋

蠟換梅姿，天然香韻初非俗。蝶馳蜂逐。蜜在花梢熟。巖壑深藏，幾載甘幽獨。因坡谷。一標題目。高價掀蘭菊。
點絳唇
作者：王十朋
朝代：宋

絲蕊垂垂，嫣然一笑新妝就。錦亭前後。燕子來時候。誰恨無香，試把花枝嗅。風微透。細燻錦袖。不止嘉州有。
點絳唇
作者：王十朋
朝代：宋

仙友蒼蒼，西風吹散天香好。暗飄龍腦。金慄枝頭小。誰種丹霄，造化玄功妙。真堪笑。學仙疏謬。有似西河老。
點絳唇
作者：王十朋
朝代：宋

南國名花，向人無語長含笑。緣香囊小。不肯全開了。花笑何人，鶴相詩詞好。須知道。一經品藻。又壓前詩倒。
點絳唇
作者：王十朋
朝代：宋

庭院深深，異香一片來天上。傲春遲放。百卉皆推讓。憶昔西都，姚魏聲名旺。堪惆悵。醉翁何往。誰與花標榜。
點絳唇
作者：王十朋
朝代：宋

春色融融，東風吹散花千樹。雪香飄處。寒食江村暮。左掖看花，多少詞人賦。花無語。一枝春雨。惟有香山句。
點絳唇
作者：王十朋
朝代：宋

毗舍遙遙，異香一炷馳名久。妙香稀有。鼻觀深參透。問訊東來，知□誰先後。稱仙友。十花為偶。近有江西守。
點絳唇
作者：王十朋
朝代：宋

清夜沈沈，攜來深院柔枝小。儷蘭開巧。雪裡乘風嫋。溫室寒祛，旖旎仙姿早。看成好。花仙歡笑。不管年華老。
點絳唇
作者：王十朋
朝代：宋

畏日炎炎，梵香一炷燻亭院。鼻根充滿。好利心殊淺。貝葉書名，名義誰能辨。西風遠。勝鬟不見。喜見瓊花面。
點絳唇
作者：王十朋
朝代：宋

秀色娟娟，最宜雨沐風梳際。徑幽香細。草滴青襟袂。一日才無，便覺生塵態。軒窗外。數竿相對。不減王猷愛。
點絳唇
作者：王十朋
朝代：宋

十里西湖，淡妝濃抹如西子。藕花簪水。清淨香無比。記得曾遊，短棹紅雲裡。聊相擬。一盆池水。十里西湖似。
點絳唇
作者：王十朋
朝代：宋

闌檻陰沈，紫雲呈瑞餘寒凜。捲簾猗枕。香逼幽人寢。入夢何年，廬阜聞名稔。風流甚。阿誰題品。喚作熏籠錦。
點絳唇
作者：王十朋
朝代：宋

霜蕊鮮鮮，野人開徑新栽植。冷香佳色。趁得重陽摘。預約比鄰，有酒須相覓。東籬側。為花辭職。古有陶彭澤。
點絳唇
作者：王十朋
朝代：宋

雪徑深深，北枝貪睡南枝醒。暗香疏影。孤壓群芳頂。玉豔冰姿，妝點園林景。憑闌詠。月明溪靜。憶昔林和靖。
喜遷鶯
作者：王千秋
朝代：宋

玉龍垂尾。望闕角岹嶢，如侵雲裡。明璧榱題，白銀階陛，平日世間無是。靜久聲鳴檻竹，夜半色侵窗紙。最奇處，盡巧妝枝上，低飛簷底。當為。呼遊騎。嗾犬擎蒼，腰箭隨鄰里。藉草烹鮮，枯枝煎茗，點化玉花為水。未挹瑤臺風露，且借瓊林棲倚。眩銀海，待斜披鶴氅，騎鯨尋李。
喜遷鶯
作者：王千秋
朝代：宋

春前臘尾。問誰會開解，幽人心裡。映竹精神，凌風標緻，姑射昔聞今是。試妝競看吹面，寄驛勝傳緘紙。迥瀟灑，更香來林表，枝橫溪底。誰為。停徵騎。評蕙品蘭，俱恐非同裡。天意深憐，花神偏巧，持為翦冰裁水。擬喚綠衣來舞，只許蒼官相倚。醉眠穩，盡參橫月落，留連行李。
念奴嬌
作者：王千秋
朝代：宋

扁舟東下，正歲華將晚，江湖清絕。萬點寒鴉高下舞，凝住一天雲葉。映筱漁村，衡茅酒舍，淅瀝鳴飛雪。壯懷興感，悔將釵鳳輕別。遙望傑閣層樓，明眸穠豔，許把同心結。東畎西傾渾未定，終恐前盟虛設。爇獸爐溫，分霞酒滿，此夕歡應狎。多情言語，又還知共誰說。
念奴嬌
作者：王千秋
朝代：宋

開花借水，信天姿高勝，都無俗格。玉隴娟娟黃點小，依約西湖清魄。綠帶垂腰，碧簪篸髻，索句撩元白。西清微笑，為渠模寫香色。常記月底風前，水沈肌骨，瘦不禁憐惜。生怕因循紛委地，仙去難尋蹤跡。縹檻深栽，彤幃密護，不肯輕拋釋。等差休問，未容梅品懸隔。
憶秦娥
作者：王千秋
朝代：宋

雲葉舞。寒林淺淡圍煙雨。圍煙雨。三三兩兩，雁投沙渚。征帆暫落知何所。短篷靜聽舟人語。舟人語。夜寒如許，客能眠否。
憶秦娥
作者：王千秋
朝代：宋

雲破碧。作霜天氣西風急。西風急。一行徵雁，數聲橫笛。挑燈試問今何夕。柔腸底事愁如織。愁如織。紫苔庭院，悄無人跡。
憶秦娥
作者：王千秋
朝代：宋

闌干側。當時我亦凝香客。凝香客。而今老大，鬢蒼頭白。揚州夢覺渾無跡。舊遊英俊今南北。今南北。斷鴻沈鯉，更無訊息。
桃源憶故人
作者：王千秋
朝代：宋

移燈背月穿金縷。合色鞋兒初做。卻被阿誰將去。鸚鵡能言語。朝來半作凌波步。可惜孤鸞□侶。若念玉纖辛苦。早與成雙取。
沁園春
作者：王千秋
朝代：宋

豆蔻嬌春，煙花羞暖，物華漸嘉。也不須鶯怨，桃封絳萼，也不須蜂恨，蘭鬱金芽。料是東君，都將和氣，分付清豐詩禮家。充閭慶，有青氈事業，丹鳳才華。乘槎。早上雲霞。侍祠甘泉瞻羽車。試笑憑熊軾，嘉禾合穗，進思魚鑰，菡萏駢花。蕭寇勳名，龔黃模樣，入拜行趨堤上沙。今宵裡，且觥船滿棹，醉帽敧斜。
清平樂
作者：王千秋
朝代：宋

吹花何處。桃葉江頭路。碧錦障泥衝暮雨。一霎峭寒如許。歸來索酒澆春。潮紅秋水增明。卻自不禁春惱，偎人低度歌聲。
清平樂
作者：王千秋
朝代：宋

喚雲且住。莫作龍池舞。五月人間須好雨。為掃無邊煩暑。畦秧針綠重生。壺天表裡俱清。林外桔槔閒掛，省渠多少心情。
滿江紅
作者：王千秋
朝代：宋

樓壓層城，斜陽斂、帆收南浦。最好是、長江澄練，遠山新雨。□□留連邀皓月，一堂高敞祛隆暑。問從來、佳賞有誰同，應難數。舟橫渡，車闐路。催酒進，麾燈去。放姮娥照座，不煩簾阻。已見天清無屏翳，更須潮上喧闐鼓。看波光、撩亂上檣竿，龍蛇舞。
瑞鶴仙
作者：王千秋
朝代：宋

紅消梅雨潤。正榴花照眼，荷香成陣。爐薰炷芳燼。記於門今日，長庚佔慶。文摛豔錦。笑班揚、用字未穩。果青雲、快上黃扉，地□譽高英俊。名盛。都期持橐，卻借乘軺，布宣寬政。除書已進。歸寵異，侍嚴近。且金船滿酌，雲翹低祝，□此椿齡更永。任月斜、未放笙歌，翠桐轉影。
瑞鶴仙
作者：王千秋
朝代：宋

夷吾在江左。罄氈裘俱礱，笑清邊瑣。遺民冀巾裹。個規模欲繼，外人誰可。一花兩果。晚佔熊、材能更夥。試頒春、便有歡謠，聲接月鞍煙柂。馺娑。已傳丹詔，催上文石，□論炙輠。橐弓□笴。□九域，措安妥。待緇衣重詠，履封光繼，綠野從教晝鎖。問黑頭、當日三公，可能似我。
瑞鶴仙
作者：王千秋
朝代：宋

徵鴻翻塞影。悵悲秋人老，渾無佳興。鳴蛩問酒病。更堆積愁腸，摧殘詩鬢。起尋芳徑。菊羞人、依叢半隱。又豈知、虛度重陽，浪闊渺無歸恨。無定。登高人遠、戲馬臺閒，怨歌誰聽。香肩醉憑。鎮常是、笑得醒。到如今何在，西風凝佇，冠也無人為正。看他門、對插茱萸，恨長怨永。
訴衷情
作者：王千秋
朝代：宋

二分濃綠一分紅。春事若為窮。醉袖罥香沾粉，公挽我、我扶公。敧短帽，吐長虹。擬凌風。布金堆裡，疊翠屏中，雲月輕籠。
謁金門
作者：王千秋
朝代：宋

春漠漠。閒盡綺窗雲幕。悔不車輪生四角。卻成緣分薄。想畫鴉兒方學。小蹙恨人無託。不道月明誰共酌。這般情味惡。
謁金門
作者：王千秋
朝代：宋

春漠漠。何處養花張幕。佩冷香殘天一角。忍看羅袖薄。兩兩鴛鴦難學。六六錦鱗空託。趁有餘妍須細酌。東風情性惡。
醉蓬萊
作者：王千秋
朝代：宋

正歌塵驚夜，鬥乳回甘，暫醒還醉。再煮銀瓶，試長松風味。玉手磨香，鏤金檀舞，在壽星光裡。翠袖微揎，冰瓷對捧，神仙標緻。記得拈時，吉祥曾許，一飲須教，百年千歲。況有陰功在，遍江東桃李。紫府春長，鳳池天近，看提攜雲耳。積善堂前，年年笑語，玉簪珠履。
風流子
作者：王千秋
朝代：宋

夜久燭花暗，仙翁醉、豐頰縷紅霞。正三行鈿袖，一聲金縷，卷茵停舞，側火分茶。笑盈盈，濺湯溫翠碗，折印啟緗紗。玉筍緩搖，雲頭初起，竹龍停戰，雨腳微斜。清風生兩腋，塵埃盡，留白雪、長黃芽。解使芝眉長秀，潘鬢休華。想竹宮異日，袞衣寒夜，小團分賜，新樣金花。還記玉麟春色，曾在仙家。
風流子
作者：王千秋
朝代：宋

同雲垂六幕，啼烏靜、風御玉妃寒。漸聲入釣蓑，色侵書幌，似花如絮，結陣成團。倦遊客，一番詩思苦，無算酒腸寬。黃竹調悲，綺衾人馬，豈堪梅蕊，索笑巡簷。一杯知誰勸，空搔首、遠是憶舊青氈。問素娥早晚，光射江干。待醉披鶴氅，高吟冰柱，剡溪何妨，乘興空還。只恐櫓聲咿軋，棲鳥難安。
點絳唇
作者：王千秋
朝代：宋

玉立霞升，縱談劉尹高支許。待為霖雨。小駐紅蓮府。鶴健松堅，鴻寶初非誤。玄都路。桃花栽取。來看千千度。
點絳唇
作者：王千秋
朝代：宋

何處春來，試煩君向釵頭看。舞翻飛燕。已拂春風面。白玉圓鈿，酌酒殷勤勸。深深願。願長□健。歲與春相見。
點絳唇
作者：王千秋
朝代：宋

何處春來，試煩君向盤中看。韭黃猶短。玉指呵寒翦。犀箸調勻，更為雙雙卷。情何限。怕寒須暖。先酌黃金盞。
點絳唇
作者：王千秋
朝代：宋

何處春來，試煩君向垂楊看。萬條輕線。已借鵝黃染。弄日搖風，按舞知誰見。陽關遠。一杯休勸。且放修眉展。
點絳唇
作者：王千秋
朝代：宋

何處春來，試煩君向梅梢看。壽陽妝面。漏洩春何限。冷蕊疏枝，似恨春猶淺。收羌管。莫驚香散。留副□和願。
小蓬莱歌
作者：王埴
朝代：宋

仙之山兮□□，仙之水兮委陀。驾轻车兮□□，□扁舟兮咏歌。轶层巅兮□□，□□流兮白石楚楚。上切汉兮□□，□□□兮在下。崖花兮春芳，涧□□□□。□□澄兮缣素，冰霜结兮璆琅。□□□□鱼，鸟跃飞兮谁使。石□年兮一□，三万里兮弱水。于嗟蓬莱兮仙水是室庐，世之人兮莫知其歌□。□□□兮披荆棘，驱虎兕兮□□□。□□□兮海涛白，倒光景兮□□□。□□□兮执华予，眇流盼兮□□□。□□□兮涛无期，碧荔为衣兮□□□。□□埃？兮不可以控抟，□□□□□□□憺忘归。
念奴嬌
作者：王夢應
朝代：宋

欲霜更雨，記青雲籬落，東風前此。簾外客秋人共老，雁與愁飛千里。水郭煙明，竹陂波小，萬葉寒聲起。憑高那更，九嶷吹盡雲氣。婉娩空復多情，年年晉夢，花與柴桑是。誰解意消風日晚，短笛孤舟林水。江蟹籠新，露萸斟淺，澆得鄉關思。平蕪天遠，一痕黃抹秋霽。
摸魚兒
作者：王夢應
朝代：宋

問誰歌、暗香疏影，此花堪照人世。起持霜月為花壽，天亦願花千歲。誰有意。著如此人間，更著花如此。高寒灑灑。看浩蕩剛風，跨虯飛佩，玉影亂如水。行春處，一笑人間紫翠。紛紛窺此天地。壽如川至。□好是、澗翁茲歲喜。榮沾南儒恩例。捧觴更喜郎君美。任夜來歸侍。見說生辰，恰逢本命，壽筵且未。聽老聃孫子。祝公耆艾，祝公富貴。
綿·其三
作者：王夢應
朝代：宋

子兮子兮，繼序其皇之。
螟蛉有子，式穀似之。
建爾元子，勿替引之。
綿·其六
作者：王夢應
朝代：宋

天錫公純嘏，洵美且仁。
如南山之壽，展也大成。
從以孫子，繩其祖武。
錦堂春·錦堂春慢
作者：王夢應
朝代：宋

淺幘分秋，涼尊試月，西風未雁猶蟬。看芙蓉影裡，綠鬢年年。日上雲帆壓海，塵清玉馬行天。更煙樓鳳舉，風幕麟遊，錦後珠前。綠陰池館如畫，記晴春藥徑，雨曉芝田。已辦十年笑語，小聚雲邊。舞稱香圍豔雪，歌遲酒落紅船。早群仙歸去，柳掖花扶，似霧非煙。
鵲橋仙
作者：王大烈
朝代：宋

銀潢流派，嫦娥出世。正是麥秋天氣。熒煌一點壽星明，又恰向、今宵呈瑞。佳兒龍跳，榮封邇止。試問遐齡知幾。從今旋數一千年，待足了、依前數起。
八月八日偕庙学教授曹彦礼及孔颜孟三氏诸孙童齐集游逵泉到沂水缅想风雩之乐余乃浴沂作咏归歌
作者：王奕
朝代：宋

浴乎沂，潄乎逵，晞予髮兮二水之湄。
风飘飘兮吹衣，高门出兮雩门归。
千八百年之下兮何时，得蹑遐踪兮逶迤，欣嘅交集兮眇黄唐之莫追。
已而已而，逝者如斯兮予将何之。
八月八日偕廟學教授曹彥禮及孔顔孟三氏諸孫童齊集遊逵泉到沂水緬想風雩之樂余乃浴沂作詠歸歌
作者：王奕
朝代：宋

浴乎沂，潄乎逵，晞予髮兮二水之湄。
風飄飄兮吹衣，高門出兮雩門歸。
千八百年之下兮何時，得躡遐蹤兮逶迤，欣嘅交集兮眇黄唐之莫追。
已而已而，逝者如斯兮予將何之。
八月望日深衣抱高廟御琴首歌南風繼作憶顔三氏諸孫環立以聽爲杏壇一時之盛千古之下令人憮然作歌云
作者：王奕
朝代：宋

秋日暉暉兮槐市成林，白鳩關關兮漢柏陰陰。
杏壇高兮幾尋，奠桂酒兮孤斟。
蒼梧不可呼兮猶得抱南風之琴。
哀顔夭之不永兮，傷哉兮遺音，契千古兮遐心。
歸兮歸兮，乃今不負吾衣之深。
婆羅門引
作者：王奕
朝代：宋

佳人鬢髮，幾回塗抹共蟬娟。又何止三千。擬待盈盈寶鑑，多少綺羅筵。恨妖蟆怪事，長夜中天。中河影圓。清淚落尊前。舞罷霓裳初服，肯為人妍。□□□□，算惟有、蕊宮天上仙。緱山鶴，亦欲蹁躚。
彭泽祭陶靖节祠
作者：王奕
朝代：宋

呜呼，典午去矣，柴桑归矣，黄花老矣，征士卒矣。
尚飨。
彭澤祭陶靖節祠
作者：王奕
朝代：宋

嗚呼，典午去矣，柴桑歸矣，黄花老矣，徵士卒矣。
尚饗。
摸魚兒
作者：王奕
朝代：宋

問梅花、幾人邀詠，平生見外騷楚。相思一夜羅浮遠，姑射仙姿何處。情未吐。□□□、雄蜂雌蝶空相遇。歲年孰與。嘆皓首相看，冰心獨抱，謾作廣平賦。黃昏暮。半點酸辛誰訴。壽陽眉恨妖嫵。南來北使無明眼，細認杏花真譜。私自語。道訊息、孤根還有春風主。啟明未舉。聽畫角吹殘，馬頭搖夢，人已山陽路。
木蘭花慢
作者：王奕
朝代：宋

翠微亭上醉，搔短髮、舞繽紛。問六朝五姓，王姬帝胄，今有誰存。何似烏衣故壘，尚年年、生長兒孫。今古興亡無據，好將往史俱焚。招魂。何處覓東山，箏淚落清樽。悵石城暗浪，秦淮舊月，東去西奔。休說清談誤國，有清談，還有斯文。遙睇新亭一笑，漫漫天際江痕。
沁園春
作者：王奕
朝代：宋

八十日官，浩然歸去，知心者希。謂詩有招魂，姑言其概，注其述酒，亦特其微。不事小兒，惟書甲子，皆是先生杜得機。看時運，與天榮木，始識真歸。黃唐邈不可追。慨四十無聞昨已非。故懷彼仙師，策夫名驥，志夫童冠，寤寐交揮。人表何時，誰生過魯，願企高風慕浴沂。茲行也，尚庶幾短葛，不負公衣。
沁園春
作者：王奕
朝代：宋

吾祖文中，曾於夫子，受罔極恩。有宇宙以來，春秋而後，三綱所繫，萬古常存。列國何時，東吳何地，十哲之中尚有言。況今也、與聖閒邦域，同一乾坤。卑飛難傍天閽。但勃窣銜香拜聖門。要水看黃河，山登岱嶽，魯求君子，學究中原。雖有他人，不如同姓，仰止文星出禁垣。又安得，借蒙莊大瓢，酌泗水之源。
沁園春
作者：王奕
朝代：宋

耳目肺腸，不由我乎，更由乎誰。也不必君平，不消詹尹，不疑何卜，不卜何疑。三徑歸來，一時有見，豈為黃初與義熙。天下事，但行其可，自合乎宜。大哉用易乘時。縱烏喙那能食子皮。嘆失若塞翁，失為得本，贏如劉毅，贏乃輸基。大黠小痴，有餘不足，誰必彭殤早與遲。眼前物，縱銅山金屋，一瞑全非。
沁園春
作者：王奕
朝代：宋

醉面挾風，攜杜康酒，酹劉伶臺。問漂母磯頭，韓侯安在，缽山池下，喬鵲曾回。孝說仲車，忠傳祖逖，忠孝如今亦可哀。清河口，但潮生潮落，帆去帆來。休呆。且飲三杯。莫枉教、東烏西兔催。更誰可百年，脫身不化，誰能五日，笑口長開。痛飲高歌，胡塗亂抹，快活斗山王秀才。今天下，曰利而已，何以平哉。
沁園春
作者：王奕
朝代：宋

唐李太白，訪賀知章，浩歌此樓。想斗酒百篇，眼花落井，一時豪傑，千古風流。白骨青山，美人黃土，醉魄吟魂安在否。江南客，因來遊勝踐，稽首前修。悠悠。往事俱休，更莫遣興亡狂白頭。也莫論高皇、莫論項羽，誰為黃帝，誰為蚩尤。拶破愁城，吸乾酒海，袖拂安梁舞暮秋。題未了，又笑騎白鶴，飛下揚州。
法曲獻仙音
作者：王奕
朝代：宋

九曲青溪，千年陳跡，往事不堪依據。老我重來，海乾石爛，那復斷碑殘礎。應訝野王當日，三弄罷、乍無語。□□□。高牙大纛船如屋，又少甚笙歌，翠雲簫鼓。流恨入寒箏，離合君臣良苦。花落幾春□，無此一番風雨。是何人、尚秦淮門館，柳橋荷浦。
登青山太白墓文并歌
作者：王奕
朝代：宋

芦笔书空兮风凄凄，竹墨泌地兮雨垂垂，青枫黑塞兮梦公者谁。
登青山太白墓文并歌
作者：王奕
朝代：宋

蘆筆書空兮風淒淒，竹墨泌地兮雨垂垂，青楓黑塞兮夢公者誰。
淳熙內禪頌
作者：王子俊
朝代：宋

太初冥冥，孰究孰營。
羲儀圖之，靡麗於成。
有聖惟勛，疏之瀹之。
斧其不條，而荒度之。
匪世不阜，匪穹不佑。
可燕可守，而勛以不有。
乃遜於華，與世爲公。
何以告之，曰允執其中。
華述厥志，亦以命文命。
率克念厥紹，以共闡厥盛。
皇皇惟天，而勛則之。
絕德與功，紹者克之。
我瞻我稽，閲世惟千。
泯泯棼棼，曾莫闖厥藩。
天將開之，必固培之。
厥培以豐，古尚克回之。
豈惟回之，視培淺深。
軼而躪之，視我斯今。
粵歲己酉，二月壬戌。
天仗宵嚴，彤廷曉蹕。
穆穆壽皇，如天斯臨。
羣后在位，奉承玉音。
曰予一人，實倦於勤。
退處北宮，以篤於親。
赫是大寶，畀我聖子。
聖子惟睿，天命夙以啟。
不吝於權，盍居乃功。
釋焉不居，惟壽皇之公。
壽皇之公，其孰發之。
念我高宗，中心怛之。
始時春秋，五十有六。
嚮用康寧，以燕遐福。
亟其與子，於密退藏。
其子爲誰，繄我壽皇。
壽皇承之，匪亟匪徐。
二十八年，四方於於。
國是益孚，生齒益蕃。
於野於朝，肅肅閑閑。
聖子重暉，如帝之初。
於千萬年，曾靡或渝。
熟條不根，熟委弗源。
念我高宗，允遜孔艱。
匪高宗是懷，藝祖之思。
洗時之腥，仁涵於肌。
靈旗燄燄，平國惟九。
其酋既貸，矧彼羣醜。
吾子吾孫，吾士大夫。
毋刻爾刑，顧質之書。
爾有嘉言，爾則我告。
我賞我勸，如彼害何悼。
不以干戈，而置詩書。
維彼槐庭，謂匪儒弗居。
列聖一心，諱兵與刑。
維鯁言是聽，惟大猷是經。
鍾我高宗，啟我壽皇。
爰及聖上，篤其明昌。
惟是四條，式克至今。
藝祖高宗，壽皇之心。
匪時匪今，振古之式。
式勿替厥度，亦以燕罔極。
帝開明堂，百辟來賀。
四夷攸同，莫敢或訛。
不肅不厲，不震不竦。
焯其舊章，貽我垂拱。
勛迫大耄，乃禪於華。
華逮陟方，俾夏建厥家。
孰如高宗，及我壽皇。
與齡方昌，而遽晦厥光。
帝降而王，功弗德之逮。
庸不列五帝，而祖三代。
孰如我皇，惟德崇崇。
顯號鴻休，蔚其並隆。
維時壽皇，萬壽無疆。
日三受朝，衮冕煌煌。
維時皇上，治益底厥極。
親心載寧，萬邦以無斁。
萬姓謳歌，於室於塗。
微臣作頌，以對於康衢。
淳熙内禅颂
作者：王子俊
朝代：宋

太初冥冥，孰究孰营。
羲仪图之，靡丽于成。
有圣惟勋，疏之瀹之。
斧其不条，而荒度之。
匪世不阜，匪穹不佑。
可燕可守，而勋以不有。
乃逊于华，与世为公。
何以告之，曰允执其中。
华述厥志，亦以命文命。
率克念厥绍，以共阐厥盛。
皇皇惟天，而勋则之。
绝德与功，绍者克之。
我瞻我稽，阅世惟千。
泯泯棼棼，曾莫闯厥藩。
天将开之，必固培之。
厥培以丰，古尚克回之。
岂惟回之，视培浅深。
轶而躏之，视我斯今。
粤岁己酉，二月壬戌。
天仗宵严，彤廷晓跸。
穆穆寿皇，如天斯临。
羣后在位，奉承玉音。
曰予一人，实倦于勤。
退处北宫，以笃于亲。
赫是大宝，畀我圣子。
圣子惟睿，天命夙以启。
不吝于权，盍居乃功。
释焉不居，惟寿皇之公。
寿皇之公，其孰发之。
念我高宗，中心怛之。
始时春秋，五十有六。
嚮用康宁，以燕遐福。
亟其与子，于密退藏。
其子为谁，繄我寿皇。
寿皇承之，匪亟匪徐。
二十八年，四方于于。
国是益孚，生齿益蕃。
于野于朝，肃肃闲闲。
圣子重晖，如帝之初。
于千万年，曾靡或渝。
熟条不根，熟委弗源。
念我高宗，允逊孔艰。
匪高宗是怀，艺祖之思。
洗时之腥，仁涵于肌。
灵旗燄燄，平国惟九。
其酋既贷，矧彼羣丑。
吾子吾孙，吾士大夫。
毋刻尔刑，顾质之书。
尔有嘉言，尔则我告。
我赏我劝，如彼害何悼。
不以干戈，而置诗书。
维彼槐庭，谓匪儒弗居。
列圣一心，讳兵与刑。
维鲠言是听，惟大猷是经。
钟我高宗，启我寿皇。
爰及圣上，笃其明昌。
惟是四条，式克至今。
艺祖高宗，寿皇之心。
匪时匪今，振古之式。
式勿替厥度，亦以燕罔极。
帝开明堂，百辟来贺。
四夷攸同，莫敢或讹。
不肃不厉，不震不竦。
焯其旧章，贻我垂拱。
勋迫大耄，乃禅于华。
华逮陟方，俾夏建厥家。
孰如高宗，及我寿皇。
与龄方昌，而遽晦厥光。
帝降而王，功弗德之逮。
庸不列五帝，而祖三代。
孰如我皇，惟德崇崇。
显号鸿休，蔚其并隆。
维时寿皇，万寿无疆。
日三受朝，衮冕煌煌。
维时皇上，治益底厥极。
亲心载宁，万邦以无斁。
万姓讴歌，于室于涂。
微臣作颂，以对于康衢。
淳熙内禅颂
作者：王子俊
朝代：宋

太初冥冥，孰究孰营。羲仪图之，靡丽于成。有圣惟勋，疏之瀹之。斧其不条，而荒度之。匪世不阜，匪穹不佑。可燕可守，而勋以不有。乃逊于华，与世为公。何以告之，曰允执其中。华述厥志，亦以命文命。率克念厥绍，以共阐厥盛。皇皇惟天，而勋则之。绝德与功，绍者克之。我瞻我稽，阅世惟千。泯泯棼棼，曾莫闯厥藩。天将开之，必固培之。厥培以丰，古尚克回之。岂惟回之，视培浅深。轶而躏之，视我斯今。粤岁己酉，二月壬戌。天仗宵严，彤廷晓跸。穆穆寿皇，如天斯临。群后在位，奉承玉音。曰予一人，实倦于勤。退处北宫，以笃于亲。赫是大宝，畀我圣子。圣子惟睿，天命夙以启。不吝于权，盍居乃功。释焉不居，惟寿皇之公。寿皇之公，其孰发之。念我高宗，中心怛之。始时春秋，五十有六。向用康宁，以燕遐福。亟其与子，于密退藏。其子为谁，繄我寿皇。寿皇承之，匪亟匪徐。二十八年，四方于于。国是益孚，生齿益蕃。于野于朝，肃肃闲闲。圣子重晖，如帝之初。于千万年，曾靡或渝。熟条不根，熟委弗源。念我高宗，允逊孔艰。匪高宗是怀，艺祖之思。洗时之腥，仁涵于肌。灵旗燄燄，平国惟九。其酋既贷，矧彼群丑。吾子吾孙，吾士大夫。毋刻尔刑，顾质之书。尔有嘉言，尔则我告。我赏我劝，如彼害何悼。不以干戈，而置诗书。维彼槐庭，谓匪儒弗居。列圣一心，讳兵与刑。维鲠言是听，惟大猷是经。钟我高宗，启我寿皇。爰及圣上，笃其明昌。惟是四条，式克至今。艺祖高宗，寿皇之心。匪时匪今，振古之式。式勿替厥度，亦以燕罔极。帝开明堂，百辟来贺。四夷攸同，莫敢或讹。不肃不厉，不震不竦。焯其旧章，贻我垂拱。勋迫大耄，乃禅于华。华逮陟方，俾夏建厥家。孰如高宗，及我寿皇。与龄方昌，而遽晦厥光。帝降而王，功弗德之逮。庸不列五帝，而祖三代。孰如我皇，惟德崇崇。显号鸿休，蔚其并隆。维时寿皇，万寿无疆。日三受朝，衮冕煌煌。维时皇上，治益底厥极。亲心载宁，万邦以无斁。万姓讴歌，于室于涂。微臣作颂，以对于康衢。
念奴嬌
作者：王孝嚴
朝代：宋

昨宵灰動，有階前春草，侵凌春雪。碧玉堂前為壽處，齊祝遐齡千百。夜冷笙簫，庭深燈火，應照梅妝額。容華依舊，向來姑射標格。獨恨綰系日邊，東風回首，還有溪山隔。悵望雲飛，凝佇久，空使懷英心折。遙折一枝，飽斟花露，再拜瞻南極。願言來歲，鳳池同看春色。
北山移文哨遍·哨遍
作者：王安中
朝代：宋

世有達人，瀟灑出塵，招隱青霄際。終始追。遊覽老山棲。藐千金、輕脫如屣。彼假容江皋，濫巾雲嶽，纓情好爵欺松桂。觀向釋談空，尋真講道，巢由何足相擬。待詔書來起便騶馳。席次早焚烈芰荷衣。敲樸喧喧，牒訴匆匆，抗顏自喜。嗟明月高霞，石徑幽絕誰回睇。空悵猿驚處，淒涼孤鶴嘹唳。任列壑爭譏。眾蜂竦誚，林慚澗愧移星歲。方浪枻神京，騰裝魏闕，徘徊經過留憩。致草堂靈怒蔣侯麾。扃岫幌、驅煙勒新移。忍丹崖碧嶺重滓。鳴湍聲斷深谷，逋客歸何計。信知一逐浮榮，便喪素守，身成俗士。伯鸞家有孟光妻。豈逡巡、眷戀名利。
水龍吟
作者：王安中
朝代：宋

魏臺長樂坊西，畫橋倒影煙堤遠。東風與染，揉藍春水，灣環清淺。浴鷺翹莎，戲魚吹絮，落紅漂卷。為遊人盛蹤，蘭舟彩舫，飛輕棹、凌波面。樂事年來乍見。趁旌旗、谷鶯嬌囀。追隨況有，疏簾珠袖，濃香紺幰。蕭寺高亭，茂林斜照，且留芳宴。看韶華爛向，尊前放手，作梨花晚。
清平樂
作者：王安中
朝代：宋

花時微雨。未減春分數。佔取簾疏花密處。把酒聽歌金縷。斜風輕度濃香。閒情正與春長。向晚紅燈入坐，嘗新青杏催觴。
清平樂
作者：王安中
朝代：宋

花枝敧晚。過雨紅珠轉。欲共東君論繾綣。繁豔休將風捲。歸來凝思閒窗。寒花莫□微觴。解慢不成幽夢，燕泥驚落雕樑。
破子清平樂·清平樂
作者：王安中
朝代：宋

煙雲千里。一抹西山翠。碧瓦紅樓山對起。樓下飛花流水。錦堂風月依然。後池蓮葉田田。縹緲貫珠歌裡，從容倒玉尊前。
題惠崇畫四首·其一
作者：王安中
朝代：宋

東風回，江上渚。
何處來，雙白鷺。
灼灼岸間桃，依希蘭杜苗。
一銜湍瀨鱗，一下青林梢，瀟湘綠水春迢迢。
题惠崇画四首·其一
作者：王安中
朝代：宋

东风回，江上渚。
何处来，双白鹭。
灼灼岸间桃，依希兰杜苗。
一衔湍濑鳞，一下青林梢，潇湘绿水春迢迢。
點絳唇
作者：王安中
朝代：宋

峴首亭空，勸君休墮羊碑淚。宦遊如寄。且伴山翁醉。說與鮫人，莫解江皋佩。將歸思。暈紅縈翠。細織迴文字。
清平樂
作者：王安國
朝代：宋

留春不住。費盡鶯兒語。滿地殘紅宮錦汙。昨夜南園風雨。小憐初上琵琶。曉來思繞天涯。不肯畫堂朱戶，春風自在梨花。
點絳唇
作者：王安國
朝代：宋

秋氣微涼，夢迴明月穿簾幕。井梧蕭索。正繞南枝鵲。寶瑟塵生，金雁空零落。情無託。鬢雲慵掠。不似君恩薄。
寄蔡氏女子二首
作者：王安石
朝代：宋

建业东郭，望城西堠。千嶂承宇，百泉绕霤。青遥遥兮纚属，绿宛宛兮横逗。积李兮缟夜，崇桃兮炫昼。兰馥兮众植，竹娟兮常茂。柳蔫绵兮含姿，松偃蹇兮献秀。鸟跂兮下上，鱼跳兮左右。顾我兮适我，有斑兮伏兽。感时物兮念汝，迟汝归兮携幼。我营兮北渚，有怀兮归女。石梁兮以苫盖，绿阴阴兮承宇。仰有桂兮俯有兰，嗟汝归兮路岂难。望超然之白云，临清流而长叹。
寄蔡氏女子二首·其二
作者：王安石
朝代：宋

我营兮北渚，有怀兮归女。
石梁兮以苫盖，绿阴阴兮承宇。
仰有桂兮俯有兰，嗟汝归兮路岂难。
望超然之白云，临清流而长嘆。
寄蔡氏女子二首·其二
作者：王安石
朝代：宋

我營兮北渚，有懷兮歸女。
石梁兮以苫蓋，綠陰陰兮承宇。
仰有桂兮俯有蘭，嗟汝歸兮路豈難。
望超然之白雲，臨清流而長嘆。
幽谷引
作者：王安石
朝代：宋

雲翳翳兮谷之幽，天將雨我兮田者之稠。
有繩于防兮有畚于溝，我公不出兮誰省吾憂。
日暉暉兮山之下，歲則熟兮收者舞。
吾收滿車兮棄者滿筥，誰吾與樂兮我公燕語。
山有木兮谷有泉，公與客兮醉其間。
芳可搴兮甘可漱，無壯無稚兮環公以笑。
公歸而醉兮人則喜，公好我州兮殆其肯止。
公歸不醉兮我之憂，豈其不懌兮將舍吾州。
公一朝兮去我，我歲歲兮來遊。
完公亭兮使勿毀，以慰吾兮歲歲之愁。
幽谷引
作者：王安石
朝代：宋

云翳翳兮谷之幽，天将雨我兮田者之稠。有绳于防兮有畚于沟，我公不出兮谁省吾忧。日晖晖兮山之下，岁则熟兮收者舞。吾收满车兮弃者满筥，谁吾与乐兮我公燕语。山有木兮谷有泉，公与客兮醉其间。芳可搴兮甘可漱，无壮无稚兮环公以笑。公归而醉兮人则喜，公好我州兮殆其肯止。公归不醉兮我之忧，岂其不怿兮将舍吾州。公一朝兮去我，我岁岁兮来游，完公亭兮使勿毁，以慰吾兮岁岁之愁。
泰州海陵县主簿许君墓志铭
作者：王安石
朝代：宋

君讳平，字秉之，姓许氏。余尝谱其世家，所谓今泰州海陵县主簿者也。君既与兄元相友爱称天下，而自少卓荦不羁，善辩说，与其兄俱以智略为当世大人所器。宝元时，朝廷开方略之选，以招天下异能之士，而陕西大帅范文正公、郑文肃公争以君所为书以荐，于是得召试，为太庙斋郎，已而选泰州海陵县主簿。贵人多荐君有大才，可试以事，不宜弃之州县。君亦常慨然自许，欲有所为。然终不得一用其智能以卒。噫！其可哀也已。
士固有离世异俗，独行其意，骂讥、笑侮、困辱而不悔，彼皆无众人之求而有所待于后世者也，其龃龉固宜。若夫智谋功名之士，窥时俯仰以赴势物之会，而辄不遇者，乃亦不可胜数。辩足以移万物，而穷于用说之时；谋足以夺三军，而辱于右武之国，此又何说哉！嗟乎！彼有所待而不遇者，其知之矣。
君年五十九，以嘉祐某年某月某甲子葬真州之扬子县甘露乡某所之原。夫人李氏。子男瓌，不仕；璋，真州司户参军；琦，太庙斋郎；琳，进士。女子五人，已嫁二人，进士周奉先、泰州泰兴县令陶舜元。
铭曰：有拔而起之，莫挤而止之。呜呼许君！而已于斯，谁或使之？
清平樂
作者：王安石
朝代：宋

雲垂平野。掩映竹籬茅舍。闃寂幽居實瀟灑。是處綠嬌紅冶。丈夫運用堂堂。且莫五角六張。若有一卮芳酒，逍遙自在無妨。
清平樂
作者：王安石
朝代：宋

留春不住。費盡鶯兒語。滿地殘紅宮錦汙。昨夜南園風雨。小憐初上琵琶。曉來思繞天涯。不肯畫堂朱戶，春風自在楊花。
游褒禅山记
作者：王安石
朝代：宋

褒禅山亦谓之华山，唐浮图慧褒始舍于其址，而卒葬之；以故其后名之曰“褒禅”。今所谓慧空禅院者，褒之庐冢也。距其院东五里，所谓华山洞者，以其乃华山之阳名之也。距洞百余步，有碑仆道，其文漫灭，独其为文犹可识曰“花山”。今言“华”如“华实”之“华”者，盖音谬也。
其下平旷，有泉侧出，而记游者甚众，所谓前洞也。由山以上五六里，有穴窈然，入之甚寒，问其深，则其好游者不能穷也，谓之后洞。余与四人拥火以入，入之愈深，其进愈难，而其见愈奇。有怠而欲出者，曰：“不出，火且尽。”遂与之俱出。盖余所至，比好游者尚不能十一，然视其左右，来而记之者已少。盖其又深，则其至又加少矣。方是时，余之力尚足以入，火尚足以明也。既其出，则或咎其欲出者，而余亦悔其随之，而不得极夫游之乐也。
于是余有叹焉。古人之观于天地、山川、草木、虫鱼、鸟兽，往往有得，以其求思之深而无不在也。夫夷以近，则游者众；险以远，则至者少。而世之奇伟、瑰怪，非常之观，常在于险远，而人之所罕至焉，故非有志者不能至也。有志矣，不随以止也，然力不足者，亦不能至也。有志与力，而又不随以怠，至于幽暗昏惑而无物以相之，亦不能至也。然力足以至焉，于人为可讥，而在己为有悔；尽吾志也而不能至者，可以无悔矣，其孰能讥之乎？此余之所得也！
余于仆碑，又以悲夫古书之不存，后世之谬其传而莫能名者，何可胜道也哉！此所以学者不可以不深思而慎取之也。
四人者：庐陵萧君圭君玉，长乐王回深父，余弟安国平父、安上纯父。
至和元年七月某日，临川王某记。
烝然來思
作者：王安石
朝代：宋

念我獨兮，亦莫我顧。
烝然來思，程伯休父。
我有旨酒，爾殽伊脯。
酌言酬之，式歌且舞。
不留不處，適彼樂土。
言秣其馬，率西水滸。
有客宿宿，于時語語。
山有橋松江有渚，式遄其歸不我與。
作此好歌，倡予和女。
答司马谏议书
作者：王安石
朝代：宋

某启： 昨日蒙教，窃以为与君实游处相好之日久，而议事每不合，所操之术多异故也。虽欲强聒，终必不蒙见察，故略上报，不复一一自辨。重念蒙君实视遇厚，于反复不宜卤莽，故今具道所以，冀君实或见恕也。 盖儒者所争，尤在名实，名实已明，而天下之理得矣。今君实所以见教者，以为侵官、生事、征利、拒谏，以致天下怨谤也。某则以谓：受命于人主，议法度而修之于朝廷，以授之于有司，不为侵官；举先王之政，以兴利除弊，不为生事；为天下理财，不为征利；辟邪说，难壬人，不为拒谏。至于怨诽之多，则固前知其如此也。 人习于苟且非一日，士大夫多以不恤国事、同俗自媚于众为善，上乃欲变此，而某不量敌之众寡，欲出力助上以抗之，则众何为而不汹汹然？盘庚之迁，胥怨者民也，非特朝廷士大夫而已。盘庚不为怨者故改其度，度义而后动，是而不见可悔故也。如君实责我以在位久，未能助上大有为，以膏泽斯民，则某知罪矣；如曰今日当一切不事事，守前所为而已，则非某之所敢知。 无由会晤，不任区区向往之至。
訴衷情
作者：王安石
朝代：宋

常時黃色見眉間。松桂我同攀。每言天上辛苦，不肯餌金丹。憐水靜，愛雲閒。便忘還。高歌一曲，巖谷迤邐，宛似商山。
訴衷情
作者：王安石
朝代：宋

營巢燕子逞翱翔。微志在雕樑。碧雲舉翮千里，其奈有鸞皇。臨濟處，德山行。果承當。自時降住，一切天魔，掃地焚香。
訴衷情
作者：王安石
朝代：宋

練巾藜杖白雲間。有興即躋攀。追思往昔如夢，華轂也曾丹。塵自擾，性長閒。更無還。達如周召，窮似丘軻，祗個山山。
訴衷情
作者：王安石
朝代：宋

茫然不肯住林間。有處即追攀。將他死語圖度，怎得離真丹。漿水價，匹如閒。也須還。何如直截，踢倒軍持，贏取溈山。
訴衷情
作者：王安石
朝代：宋

莫言普化祗顛狂。真解作津樑。驀然打個筋斗，直跳過羲皇。臨濟處，德山行。果承當。將他建立，認作心誠，也是尋香。
读孟尝君传
作者：王安石
朝代：宋

世皆称孟尝君能得士，士以故归之，而卒赖其力以脱于虎豹之秦。嗟乎！孟尝君特鸡鸣狗盗之雄耳，岂足以言得士？不然，擅齐之强，得一士焉，宜可以南面而制秦，尚何取鸡鸣狗盗之力哉？夫鸡鸣狗盗之出其门，此士之所以不至也。
潇湘忆故人慢·熏风微动
作者：王安礼
朝代：宋

熏风微动，方樱桃弄色，萱草成窠。
翠帏敞轻罗。
试冰簟初展，几尺湘波。
疏帘广厦，寄潇洒、一枕南柯。
引多少、梦中归绪，洞庭雨棹烟蓑。
惊回处，闲昼永，但时时，燕雏莺友相过。
正绿影婆娑。
况庭有幽花，池有新荷。
青梅煮酒，幸随分、赢得高歌。
功名事、到头终在，岁华忍负清和。
瀟湘憶故人慢
作者：王安禮
朝代：宋

薰風微動，方櫻桃弄色，萱草成窠。翠幃敞輕羅。試冰簟初展，幾尺湘波。疏簾廣廈，寄瀟灑、一枕南柯。引多少、夢中歸緒，洞庭雨棹煙蓑。驚回處，閒晝永，但時時，燕雛鶯友相過。正綠影婆娑。況庭有幽花，池有新荷。青梅煮酒，幸隨分、贏得高歌。功名事、到頭終在，歲華忍負清和。
萬年歡
作者：王安禮
朝代：宋

雅出群芳。佔春前資訊，臘後風光。野岸郵亭，繁似萬點輕霜。清淺溪流倒影，更黯淡、月色籠香。渾疑是、姑射冰姿，壽陽粉面初妝。多情對景易感，況淮天庾嶺，迢遞相望。愁聽龍吟悽絕，畫角悲涼。念昔因誰醉賞，向此際、空惱危腸。終須待結實，恁時佳味堪嘗。
點絳唇
作者：王安禮
朝代：宋

春睡騰騰，覺來鴛被堆香暖。起來慵懶。觸目情何限。深院日斜，人靜花陰轉。柔腸斷。憑高不見。芳草連天遠。
沁園春
作者：王居安
朝代：宋

湖海襟期，煙霞氣宇，天下星郎。有靈方時後，年年卻老，神鋒耳底，夜夜騰光。萬卷蟠胸，千鍾蘸甲，袞袞詞源三峽滂。功成處，見須彌日月，河嶽星霜。興來引筆千行。看舉世何人是智囊。任縱橫萬變，難瞞道眼，優遊自樂，不識愁腸。鬧市叢中，密林靜處，鼻觀常聞三界香。天書到，聽笙簫競奏，幢蓋班行。
滿江紅
作者：王居安
朝代：宋

八十歸來，方巖下、幾竿修竹。柴門外，沙鋪軟路，水流清玉。栽接新來桃與李，安排舊日松和菊。過小橋、作個看山樓，千峰綠。收筆硯，藏棋局。酒莫飲，經須讀。但平平放下，頓超凡俗。獨睡已無年少夢，閒吟不唱他家曲。算人生、萬事苦無多，相將足。
招六賢之歌
作者：王巳
朝代：宋

矩矱兮姱美，風節兮凌厲。
鶴媒兮一空，宇宙兮莫窮。
六賢去兮不復返，魂漂摇兮渺何在。
飛揚千里兮層冰峨峨，雄虺九首兮壺蜂繁多。
挾飛仙兮同遊，揖清獻兮並輈。
俯幽蘭兮延佇，褰杜衡兮實處。
援北斗兮椒漿，聊徜徉兮此堂。
招六贤之歌
作者：王巳
朝代：宋

矩矱兮姱美，风节兮凌厉。
鹤媒兮一空，宇宙兮莫穷。
六贤去兮不复返，魂漂摇兮渺何在。
飞扬知里兮层冰峨峨，雄虺九首兮壶蜂繁多。
挟飞仙兮同游，揖清献兮并辀。
俯幽兰兮延伫，褰杜衡兮实处。
援北斗兮椒浆，聊徜徉兮此堂。
招六贤之歌
作者：王巳
朝代：宋

矩矱兮姱美，风节兮凌厉。鹤媒兮一空，宇宙兮莫穷。六贤去兮不复返，魂漂摇兮渺何在。飞扬千里兮层冰峨峨，雄虺九首兮壶蜂繁多。挟飞仙兮同游，揖清献兮并辀。俯幽兰兮延伫，褰杜衡兮实处。援北斗兮椒浆，聊徜徉兮此堂。
招六贤之歌
作者：王巳
朝代：宋

矩矱兮姱美，风节兮凌厉。
鹤媒兮一空，宇宙兮莫穷。
六贤去兮不復返，魂漂摇兮渺何在。
飞扬千里兮层冰峨峨，雄虺九首兮壶蜂繁多。
挟飞仙兮同游，揖清献兮并辀。
俯幽兰兮延伫，褰杜衡兮实处。
援北斗兮椒浆，聊徜徉兮此堂。
如夢令
作者：王師錫
朝代：宋

竹上一樓鳳翠。竹下一渠春水。中有隱人居，破屋數間而已。無事。無事。靜夜月明千里。
謁金門
作者：王平子
朝代：宋

書一紙。小砑吳箋香細。讀到別來心下事。蹙殘眉上翠。怕落傍人眼底。握向抹胸兒裡。針線不忺收拾起。和衣和悶睡。
刘大虚喜神赞
作者：王庭圭
朝代：宋

画无老幼，形全神守。颊上三毛，端逢妙手。少年角立，试辄不偶。不复掉鞅，名闻谷口。量陂千顷，才不论斗。今踰八十，年其逮耇。古人云用之则为公为卿，不用则山谷一叟。
杲和尚画赞
作者：王庭圭
朝代：宋

硉硉矹矹，如祝融太华，高不知其几千丈。轩轩轰轰，如惊雷唳鹤，声彻乎九天之上。道在真空，空即无相。以相求之，如盲摸象。乘机应物，河岳震响。眼如掣电，舌如奔浪。转大法轮，说无尽藏。当恁么时有识之者，个是径山杲和尚。
欧阳公制赞
作者：王庭圭
朝代：宋

如马放逸兮不羁，如松磥砢兮多节。伟干如谢康乐之眉须，雄辩如楼君卿之唇舌。其高处可以上可以下，其妙处不可画不可说。